
ΝΕΑ 
ΑΝΑΤΟΛΗ 


Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηδεί το ΚΚΕ” 

ν. Ζαχαρ,άδης ΟΡΓΑΝΟ ΤΗΣ Κ.Ε ΤΗΣ ΟΡΓΑΝΩΣΗΣ ΓΙΑ ΤΗΝ ΑΝΑΣΥΓΚΡΟΤΗΣΗ ΤΟΥ ΚΚΕ 

ΠΡΟΚΗΡΥΞΗ ΤΗΣ ΟΑΚΚΕ 


ΣΥΜΠΑΡΑΣΤΑΣΗ ΣΤΗΝ ΗΡΩΙΚΗ ΤΣΕΤΣΕΝΙΑ 

ΝΑ ΚΑΤΑΔΙΚΑΣΟΥΜΕ ΤΗ ΝΕΟΧΙΤΑΕΡΙΚΗ ΡΩΣΙΑ 


Με την αγάπη του για την ελευθερία και τον ηρωισμό 
του ένας μικρός λαός μπορεί να προσφέρει ανεκτίμητες 
υπηρεσίες στην ανθρωπότητα. 

Ο λαός της Τσετσενίας με την εκπληκτική του αντί¬ 
σταση ξεσκέπασε μια υπερδύναμη που μέχρι χτες παρί- 
στανε την ανήμπορη και τη δημοκρατική. 

Μπορεί ο ρώσικος λαός να υποφέρει μέσα στην ανέ¬ 
χεια, αλλά η ηγεσία του βρήκε και την υλική δύναμη 


και την κτηνωδία να στείλει δεκάδες χιλιάδες στρατού, 
πολλές εκατοντάδες τανκς, πυροβολικό και αεροπορία να 
ισοπεδώσουν μια πόλη, να βομβαρδίσουν το ένα μετά το 
άλλο τα οικοδομικά της τετράγωνα και να πνίγουν στο 
αίμα την απόφαση ενός λαού να παλέψει για την εθνική 
του ανεξαρτησία. 

Στην πραγματικότητα, η σημερινή Ρωσία βρίσκεται σε 
μια διαρκή εκστρατεία ενάντια όχι μόνο σε χώρες όπως η 


Τσετσενία, που αποτελούν με τη βία τμήμα της ρώσικης 
ομοσπονδίας, αλλά και σε χώρες έξω από τη ρώσικη 
ομοσπονδία που αποτελούσαν τμήμα της πρώην ΕΣΣΑ. 
Πριν από δύο χρόνια η Ρωσία επενέβη στο ανεξάρτητο 
Τατζικιστάν και με τα τεθωρακισμένα της εγκατέστη- 
σε μια δράκα πραχτόρων ψευτοκομμουνιστών που έ- 

συνέχεια στη σελ. 7 


ΒΙΛΛΑ ΛΙΑΝΗ 
ΣΑΠΙΛΑ ΚΑΙ ΠΡΟΒΟΚΑΤΣΙΑ 


Λίγες μέρες πριν από την ψή¬ 
φιση στη Βουλή της αναστολής 
των διώξεων κατά του Μητσοτά- 
κη, πριν δηλαδή από την οικου¬ 
μενική άφεση αμαρτιών, ξέσπασε 
ένα νέο μεγάλο σκάνδαλο, που α¬ 
φορά αυτή τη φορά αποκλειστικά 
το πρωθυπουργικό ζευγάρι: Το 
σκάνδαλο της περίφημης βίλας 
της Εκάλης, η αγορά και κατα¬ 
σκευή της οποίας ανέρχεται, σύμ¬ 
φωνα με την κοινή δήλωση Πα- 
πανδρέου-Λιάνη, σε 246 εκατομ¬ 
μύρια δρχ., και με αντικειμενι¬ 
κότερες εκτιμήσεις περίπου στο 
διπλάσιο ποσό. Το σκάνδαλο, ε¬ 
κτός από το ίδιο το κτίσιμο της 
βίλας, είναι η προέλευση αυτών 
των χρημάτων, καθώς και το 
γεγονός ότι το Δημόσιο έμεινε α¬ 
πλήρωτο ουσιαστικά γι’ αυτή τη 
βίλα λόγω της εκτεταμένης φο¬ 
ροδιαφυγής. Πρόκειται για ένα 
πραγματικό σκάνδαλο που απο¬ 
καλύπτει τη διαφθορά του σοσιαλ- 
φασιστικού κράτους και το οποίο 
καλείται για άλλη μια φορά να 
πληρώσει πολιτικά το αυτοδυνα- 
μικό ΠΑΣΟΚ, δηλ. ο Τσοχατζό- 
πουλος. 

Η αποκάλυψη του σκανδάλου 
προκάλεσε διάφορες αντιδράσεις 
εντός και εκτός ΠΑΣΟΚ. Έγινε 
κυρίαρχο πολιτικό θέμα κυρίως 
μετά την έκρηξη του Κουρή, ο ο¬ 
ποίος αποφάσισε να γυρίσει τις 
πλάτες στο ΠΑΣΟΚ όταν ένιωσε 
πως τον πρόδωσε. Όμως, πριν 
προχωρήσει κανείς σε οποιαδήπο¬ 
τε εκτίμηση είναι ενδιαφέρον να 
εκτεθεί το ιστορικό της υπόθεσης. 

ΤΟ ΙΣΤΟΡΙΚΟ ΤΗΣ ΒΙΛΑΣ 

Στην αγορά και κατασκευή αυ¬ 
τής της βίλας προχώρησε ο Πα- 


πανδρέου σα δώρο στη Λιάνη. Στις 
7.4.1994 έγινε η αγορά της βίλας 
Λουμΐδη συνολικής έκτασης 532 
τ.μ. και γειτονικού οικοπέδου συ¬ 
νολικής έκτασης 3.774 τ.μ. Ύστε¬ 
ρα από αυτή την αγορά το ζευγά¬ 
ρι, σύμφωνα πάντα με τις δηλώ¬ 
σεις του, προχώρησε στην αναπα¬ 
λαίωση της βίλας Λουμίδη και 
την ανέγερση ενός δεύτερου πο¬ 
λυτελούς κτιρίου σαν προσθήκη- 
επέκταση στο πρώτο. 

Στην κοινή δήλωση Παπανδρέ- 
ου-Λιάνη δηλώνεται αξία ακινή¬ 
του 170 εκατομμύρια δρχ. με συ¬ 
νολικό εισόδημα, για το 1993, 30 
εκατομμύρια. Τα υπόλοιπα χρήμα¬ 
τα, σύμφωνα με την ίδια δήλωση, 
καλύφθηκαν από άτοκα δάνεια 
που πήρε ο Παπανδρέου από Λι- 
βάνη, Κατσιφάρα και Παπούλια 
και έντοκο δάνειο που πήρε από 
τον Τ. Χάλαγκ. Επίσης, από το τί¬ 
μημα πώλησης διαμερίσματος της 
Λιάνη στην Αμίρα Ζαχσάν, γνω¬ 
στή του Χάλαγκ, η οποία αγόρα¬ 
σε το σπίτι με τη δέσμευση να το 
επιτρέψει μετά από 3 χρόνια, ε¬ 
φόσον η Λιάνη της καταβάλει ά¬ 
τοκο το τίμημα της αγοράς (Πα¬ 
ρόν, 15/1/95). Η αγοραπωλησία αυ¬ 
τή φαίνεται ότι ήταν απλά ανταλ¬ 
λαγή χρημάτων και μόνο από το 
γεγονός ότι η αντικειμενική αξία 
του σπιτιού ήταν κατά πολύ χα¬ 
μηλότερη από την αξία που δη¬ 
λώθηκε. Δεν είχε κανένα λόγο η 
Λιάνη να πληρώσει στην Εφορία 
το διπλάσιο ποσό από αυτό που 
θα πλήρωνε κανονικά αν δεν ή¬ 
θελε να αποφύγει τον ειδικό φό¬ 
ρο του πόθεν έσχες που θα την α¬ 
νάγκαζε στην καταβολή πολύ με¬ 
γαλύτερου ποσού στην Εφορία 
(. Ελ. Τύπος, 15/1). 


Η κοινή λογική οδηγεί στο συ¬ 
μπέρασμα ότι τα χρήματα που 
χρησιμοποιήθηκαν για τη βίλα ή¬ 
ταν “μαύρα” χρήματα και κανείς 
δεν μπορεί να γνωρίζει την προέ¬ 
λευσή τους. Κατ’ αρχήν, με βάση 
τα εισοδήματα Παπανδρέου, δη¬ 
λαδή τη μηνιαία πρωθυπουργική 
αποζημίωσή του που ανέρχεται σε 
1,5 εκατομμύριο, είναι αδύνατο να 
εξοφλήσει τα δάνεια όσο ζει. Σε 
μεγαλύτερο βαθμό ισχύει το ίδιο 
και για τη Λιάνη (Ελ. Τύπος, 15/ 
1 ). 

Από τις δηλώσεις “πόθεν έσχες” 
των δανειστών υπουργών δεν προ¬ 
κύπτει η δυνατότητά τους να χο¬ 
ρηγήσουν τέτοιου ύψους δάνεια. 

Όσον αφορά την ίδια την πρά¬ 
ξη του δανεισμού του πρωθυπουρ¬ 
γού από υπουργούς και μία ύπο¬ 
πτη προσωπικότητα που ονομά¬ 
ζεται Τ. Χάλαγκ και καταζητεί¬ 
ται από την ΙΝΤΕΡΠΟΛ, έχει κα¬ 
ταδικαστεί για απάτες, είναι α- 
ναμεμειγμένος σε λαθρεμπόριο ό¬ 
πλων για λογαριασμό της ΡΕΟ 
(Οργάνωσης για την Απελευθέρω¬ 
ση της Παλαιστίνης) -και όχι μό¬ 
νο, και ο οποίος μάλιστα υπήρξε 
στενός συνεργάτης του, σύμφωνα 
με τις δηλώσεις Βενιζέλου, και 
τον συνοδέυσε στο ταξίδι της Ιορ¬ 
δανίας, αυτή είναι από μόνη της 
σκανδαλώδης και ανήθικη και σα¬ 
φώς παραπέμπει στην υπόθεση της 
δωροληψίας (Ελ. Τύπος, 12/1). Το 
γεγονός ότι ο Παπανδρέου με τό¬ 
ση άνεση επικαλείται αυτές τις 
συναλλαγές και ο Βενιζέλος δη¬ 
λώνει ότι “δεν τίθεται ζήτημα η¬ 
θικής” φανερώνει τη διαφθορά του 
σοσιαλφασίστα ηγέτη και τη βα¬ 
θιά περιφρόνησή του στο λαό. 

Ακόμα, το γεγονός ότι επικα¬ 


λείται το δανεισμό για να δικαιο¬ 
λογήσει τα χρήματα που διατέθη¬ 
καν για τη βίλα αποτελεί πα¬ 
ράκαμψη και καταστρατήγηση 
του “πόθεν έσχες”, ενός θεσμού 
που ο ίδιος θέσπισε και που εξα¬ 
σφαλίζει μια σχετική διαφάνεια 
στα οικονομικά των πολιτικών. 

Η δεύτερη πλευρά αυτού του 
σκανδάλου είναι ότι ουσιαστικά 
ο Παπανδρέου δεν πλήρωσε για 
τη βίλα αυτή το Δημόσιο, αφού 
τα ποσά που δηλώθηκαν ως αξία 
και ως κόστος κατασκευής ήταν 
πολύ χαμηλότερα τόσο από την 
αντικειμενική εκτίμηση της Εφο¬ 
ρίας όσο και από τις συνήθειες 
των συναλλαγών. Η συνολική φο¬ 
ροδιαφυγή υπολογίζεται ότι προ¬ 
σεγγίζει τα εκατό εκατομμύρια 
δρχ., ποσό το οποίο μπορεί να α- 
ποδειχθεί πολύ μεγαλύτερο με ε¬ 
πιτόπια αυτοψία (Ελ. Τύπος, 15/ 
1). Δηλαδή στην προκειμένη πε¬ 
ρίπτωση ο Παπανδρέου είναι κλέ¬ 
φτης του Δημοσίου και απατεώ¬ 
νας στα μάτια του ελληνικού λα¬ 
ού. 

ΥΠΑΡΧΕΙ ΗΘΙΚΟ ΖΗΤΗΜΑ 

Με μπροστάρη τη “ρώσικη” Κα¬ 
θημερινή υποστηρίζεται ότι ο Πα¬ 
πανδρέου, σαν πρωθυπουργός με 
30 χρόνια πολιτικής καριέρας και 
με «επιστημονική σταδιοδρομία», 
δικαιούται να «αποκτήσει μια κα¬ 
τοικία των 200 ή και των 500 ε¬ 
κατομμυρίων» (Καθημερινή, 12/1/ 
95). Στο ίδιο άρθρο η εφημερίδα 
χαρακτηρίζει ευτελή και αποπρο¬ 
σανατολιστική την απασχόληση 
του λαού με «τις εκτιμήσεις της 
αξίας των ακινήτων στην Εκάλη» 
και « τους υπολογισμούς των κα¬ 
τασκευαστικών δαπανών». Και 


δεν είναι μόνο αυτό το άρθρο, αλ¬ 
λά μια σειρά από άρθρα που έχει 
αφιερώσει η Καθημερινή στην υ¬ 
περάσπιση Παπανδρέου. Ποιος θα 
το περίμενε αυτό από την εφημε¬ 
ρίδα που αφιέρωνε σελίδες μαθη¬ 
ματικών αναλύσεων, υπολογίζο¬ 
ντας ακόμα και τα δεκαδικά ψη¬ 
φία, για να αναδείξει ότι η ΑΓΕΤ 
πουλήθηκε σε χαμηλή τιμή και ο 
Μητσοτάκης δωροδοκήθηκε! Μια 
τέτοια έκθεση απόψεων, χωρίς 
στοιχειώδη αυτοκριτική, αποδει- 
κνύει πόσο πιστά υπηρετεί το σο- 
σιαλφασισμό και το πολιτικό της 
αφεντικό αυτή η εφημερίδα. 

Κατ’ αρχήν ένας δήθεν σοσια¬ 
λιστής, δήθεν λαϊκός και δήθεν 
αδιάφθορος ηγέτης, όπως εμφανί¬ 
ζεται ο Παπανδρέου, δεν επιτρέ¬ 
πεται να κάνει δώρο στην αγα¬ 
πημένη του γυναίκα μια βίλα του¬ 
λάχιστον 500 εκατομμυρίων, και 
μάλιστα με δανεισμό. Αυτό ισχύ¬ 
ει γενικά, αλλά πολύ περισσότε¬ 
ρο σε μια εποχή που ο λαός υπο¬ 
φέρει από τη λιτότητα και τη γε¬ 
νικότερη διάλυση της οικονομί¬ 
ας. Όταν ο λαός βρίσκεται στα 
όρια της ανέχειας, δεν μπορεί ο 
ηγέτης του να χτίζει παλάτια. Αυ¬ 
τά είναι πρακτικές μοναρχών και 
όχι δημοκρατών. Η “προϋπηρεσί¬ 
α” και η “επιστημονική κατάρ¬ 
τιση” δε δίνουν κανένα τέτοιο δι¬ 
καίωμα, και αυτά τα ξέρει καλά η 
Καθημερινή, όπως ξέρει ότι αυτά 
που υποστηρίζει είναι τουλάχι¬ 
στον καινοφανή. Μόνο σοσιαλφα- 
σιστικά παχύδερμα θα μπορούσαν 
να προβάλουν τέτοια αναίσχυντα 
επιχειρήματα. 

Η διεθνής πρακτική λέει άλλα. 

συνέχεια στη σελ. 6 

ΣΠΑΤΑ: Ή ΣΤΑ ΧΕΡΙΑ ΤΟΥ 
ΣΟΣΙΑΑΦΑΣΙΣΜΟΥ Ή 
ΚΑΤΑΡΓΗΣΗ 


Εφημερίδα τοίχου που κόλλησε η Νεολαία της 
ΟΑΚΚΕ σε σχολεία της Αδήνας και του Πειραιά 

Κ ΑΤ ΑΛΗΨΕΙΣ- 
ΕΞΕΓΕΡΣΗ Ή 
ΚΑΤΑΛΗΨΕΙΣ- 
ΠΡΑΞΙΚΟΠΗΜΑ; 

Η κατάληψη είναι μια εξέγερση των μαθητών που, όπως κάθε 
εξέγερση, έχει δύο χαρακτηριστικά: τη μαζικότητα και τον εν¬ 
θουσιασμό. Οι τελευταίες καταλήψεις ήταν ακριβώς το αντίθε¬ 
το. Γι’ αυτό κατέληξαν να σβήσουν μέσα στη γενική αδιαφορία, 
την περιφρόνηση και συχνά μέσα στη ντροπή εξαιτίας των κα¬ 
ταστροφών. 

Αυτές τις καταλήψεις τις οργάνωσαν το ψευτοΚΚΕ, ο ΣΥΝ 
και ένα τμήμα του ΠΑΣΟΚ με εκπρόσωπό του τον ίδιο τον 
υπουργό Παιδείας!.. Αξιοποιώντας τις γνήσιες μαχητικές δια¬ 
θέσεις αρκετών μαθητών, έστησαν πίσω από την πλάτη όλων 
των μαθητών δικά τους “συντονιστικά” και “αντιπροσωπείες” 
και έβγαλαν δικά τους αιτήματα που τα πέρασαν δίχως συζή¬ 
τηση στις συνελεύσεις. 

Για δόλωμα έβαλαν μπροστά το κούφιο αίτημα “περισσότερα 
λεφτά για την παιδεία”, ενώ ύπουλα προωθούσαν το αίτημα- 
στόχο τους, που είναι το κλείσιμο των ΙΕΚ. 

Αυτοί απεχθάνονται την ιδιωτική παιδεία, ανώτερη και ανώ¬ 
τατη, γιατί δεν μπορούν να την ελέγξουν ιδεολογικά και πολι¬ 
τικά, όπως την κρατική παιδεία. Ισχυρίζονται όμως ότι είναι 
ενάντια στην ιδιωτική παιδεία γιατί έτσι “χτυπάνε τους πλού¬ 
σιους”. Όμως όλοι ξέρουν ότι στην ανώτατη κρατική παιδεία 
ανεβαίνουν τα παιδιά των πιο εύπορων οικογενειών και ότι 
σχολεία σαν τα ΙΕΚ αποτελούν συνήθως διέξοδο για όσους α- 
πέτυχαν στα ΑΕΙ και ΤΕΙ. 

Στην πραγματικότητα αυτοί οι ψευτο-προοδευτικοΐ δεν εν- 
διαφέρονται ούτε να διορθώσουν τη σημερινή κρατική παιδεία. 
Γι’ αυτό μιλάνε διαρκώς για “υλικοτεχνική υποδομή” και όχι 
για “άλλου είδους παιδεία”, επειδή βολεύονται από το σημερι¬ 
νό γραφειοκρατικό, το ξεκομμένο από την παραγωγή και γεμά¬ 
το από εθνικισμό σχολείο του παπαγαλισμού. Αυτό το σχολείο 
εξυπηρετεί το βαθύ πολιτικό τους σχέδιο να σύρουν την Ελλά¬ 
δα σε έναν αντιευρωπαϊκό μεσαίωνα για λογαριασμό της Ρωσί- 
ας.Εκεΐνο που χρειαζόμαστε σήμερα είναι ένα κίνημα για μια 
σύγχρονη δημοκρατική εκπαίδευση, με κύριο αίτημα την κατα¬ 
δίκη του παπαγαλισμού και τη σύνδεση της θεωρίας με την 
παραγωγή. Μόνο αυτή η κατεύθυνση θα χρειαστεί αληθινές κα- 
ταλήψεις-εξεγέρσεις και όχι θλιβερές καταλήψεις-πραξικοπή- 
ματα του υπουργού Παιδείας. 

ΡΚΚ: ΚΑΜΙΑ ΣΧΕΣΗ ΜΕ 
ΕΠΑΝΑΣΤΑΣΗ 


Τελικά στις 23 Δεκέμβρη η κυ¬ 
βερνητική επιτροπή ενέκρινε, ο¬ 
μόφωνα μάλιστα, την εισήγηση 
της επιτροπής μεγάλων έργων για 
την κατασκευή και εκμετάλλευ¬ 
ση του αεροδρομίου των Σπάτων 
από το γερμανικό όμιλο “Χόχτιφ”. 
Μέσα από τις στήλες της Νέας 
Ανατολής αναφερόμαστε τακτικά 
στην πορεία του έργου και το σα- 
μποτάζ που επιχειρούσε στην κα¬ 
τασκευή του ο Λαλιώτης. Τι άλ¬ 
λαξε ξαφνικά και το μεγάλο αυ¬ 
τό έργο ανατέθηκε σε κάποιον ε¬ 
πιτέλους; 

Δεν άλλαξε τίποτα, γιατί το με¬ 
γάλο αυτό έργο δεν ανατέθηκε σε 
κανένα. Το δίδυμο των σαμποτα- 
ριστών Παπανδρέου-Λαλιώτη ε¬ 
ξαπατάει για μια ακόμα φορά τον 
ελληνικό λαό και το κόμμα του 
οποίου ηγείται. Ανάθεση του έρ¬ 
γου σημαίνει ουσιαστικά κύρωση 
της τελικής σύμβασης-συμφωνΐ- 
ας ανάμεσα στον ανάδοχο του έρ¬ 
γου και το ελληνικό Δημόσιο α¬ 
πό τη Βουλή. Πριν από αυτή την 
κύρωση βρίσκεται η έγκριση από 
την κυβέρνηση της τελικής σύμ¬ 
βασης. 

Όμως αυτή τη στιγμή δεν υ¬ 
πάρχει καμιά τελική σύμβαση. 
Γιατί αυτή προϋποθέτει ένα προ¬ 
ηγούμενο στάδιο, που είναι οι 
διαπραγματεύσεις ανάμεσα στον 
ανάδοχο και την κυβέρνηση για 
μια σειρά ζητήματα εξαιρετικά 
καίρια, που σήμερα δεν έχουν συμ- 
φωνηθεί. Εκείνο μόνο που έκανε 
η κυβέρνηση ήταν να πει: ανάδο- 
χος είναι η γερμανική Ηοοίιΐίβί 
και όχι η αντίπαλή της γαλλική 
εταιρεία. Με λίγα λόγια, η κυβέρ¬ 
νηση όρισε απλά το νικητή αυτού 
του ανταγωνισμού που η ίδια προ- 
κάλεσε για να καθυστερήσει το 
έργο. Θυμίζουμε στους αναγνώ¬ 
στες μας ότι η Ηοοίιΐίβί είχε επι- 
λεγεί από την κυβέρνηση Μητσο- 
τάκη, αφού είχε κερδίσει διεθνή 
διαγωνισμό και ήταν έτοιμη ν’ αρ¬ 
χίσει το έργο. Αργότερα ο Λαλιώ¬ 
της ξανάβαλε στο παιχνίδι τους 
Γάλλους και μόνο αυτούς, προκά- 
λεσε προβλήματα στην Ε.Ε. με αυ¬ 
τή την υπαναχώρηση, γιατί ξανα- 
διοργανώνει κανείς διαγωνισμό 
για όλους τους διεκδικητές του 
έργου, είτε το αναθέτει στο νι¬ 
κητή. 

Ο Λαλιώτης ξανάκανε διαγω¬ 
νισμό αυθαίρετα μόνο ανάμεσα 
στον πρώτο και το δεύτερο μειο¬ 
δότη, δηλαδή μια εξωφρενική πα¬ 
ρατυπία μόνο και μόνο για να μην 
τη δεχτεί η αντίστοιχη επιτροπή 
της Ε.Ε. Η επιτροπή αρχικά δεν 
τη δεχόταν. Ο Λαλιώτης κέρδισε 
έτσι αρκετό χρόνο. Τελικά η επι¬ 
τροπή δέχτηκε την παρατυπία, 
πράγμα που μπορεί στο μέλλον να 
τινάξει στον αέρα όλους τους δια¬ 
γωνισμούς της Ευρώπης. 

Έτσι ο Λαλιώτης ήταν υποχρε¬ 
ωμένος να ορίσει το νικητή ανά¬ 
δοχο. Ανακήρυξε λοιπόν τους 
Γερμανούς. Αλλά αυτή η νίκη δεν 
έχει κανένα νόημα, αφού όλο το 
ζουμί της υπόθεσης είναι στα ση¬ 
μεία που μένουν για διαπραγμά¬ 
τευση. Και για διαπραγμάτευση 


μένουν δύο πράγματα. 

Το πρώτο είναι ο ρόλος της “Ο¬ 
λυμπιακής” και της “Υπηρεσίας 
Πολιτικής Αεροπορίας” (ΥΠΑ) 
στο νέο αεροδρόμιο. Το δεύτερο 
είναι η σύνθεση του διοικητικού 
συμβουλίου που θα αναλάβει τη 
λειτουργία του αεροδρομίου. Θυ¬ 
μίζουμε στους αναγνώστες μας ότι 
ο ανάδοχος δεν είναι απλά ένας 
κατασκευαστής, αλλά είναι και ο 
διαχειριστής του αεροδρομίου για 
30 χρόνια. 

Το ζήτημα που μπαίνει για τον 
ανάδοχο λοιπόν είναι αν θα δια¬ 
χειριστεί στ’ αλήθεια το αεροδρό¬ 
μιο αυτό. 

Αυτό ακριβώς θέλει να αποφύ- 
γει ο Λαλιώτης, δηλαδή το να ε¬ 
λέγχουν “μη Ρώσοι” το νέο αερο¬ 
δρόμιο, και μάλιστα Γερμανοί. Έ¬ 
τσι δεν έχει κλείσει ακόμα το 
ποιος θα είναι ο ένατος άνθρω¬ 
πος του εννιαμελούς Διοικητικού 
Συμβουλίου. Γιατί εκείνο μόνο που 
ήταν σίγουρο μέχρι τη λεγάμενη 
“ανάθεση” ήταν ότι τα 4 μέλη θα 
ήταν του ελληνικού Δημοσίου, τα 
4 της γερμανικής εταιρείας και το 
ένατο κοινής αποδοχής. Αυτό ση¬ 
μαίνει ότι αυτό το μέλος μπορεί 
ποτέ να μη βρεθεί αν ο Λαλιώτης 
θέλει να ψήσει τους Γερμανούς, ή 
να το βρίσκει και να το χάνει ή 
ό,τι άλλο μπορεί να φανταστεί κα¬ 
νείς ότι θα κάνει αυτός ο ιντρι- 
γκαδόρος. 

Ωστόσο προς το παρόν οι δια¬ 
πραγματεύσεις έχουν σκαλώσει 
στο πρώτο σημείο, που είναι ο ρό¬ 
λος της ΘΑ και της ΥΠΑ στο νέ¬ 
ο αεροδρόμιο. 

Αυτό σημαίνει ότι ακόμα και αν 
οι Γερμανοί διαθέτουν την πλειο- 
ψηφία στο Δ.Σ. του αεροδρομίου 
δε θα διαθέτουν πρόσβαση στον 
ηλεκτρικό διακόπτη λειτουργίας 
του διαδρόμου προσγείωσης. Μπο¬ 
ρεί δηλαδή κάλλιστα αυτοί οι τρο¬ 
μεροί τεχνοκράτες να οργανώνουν 
τα πιο τέλεια οργανογράμματα 
και να έχουν φτιάξει τις πιο τέ¬ 
λειες εγκαταστάσεις, όμως θα εί¬ 
ναι ανίσχυροι μπροστά στον κνί- 
τη που θα παίζει με τα φώτα του 
διαδρόμου σε κάθε ρώσικη ψευ¬ 
τοαπεργία. 

Άλλωστε αυτό ήταν το νόημα 
της πρόσφατης απεργίας της Υ¬ 
ΠΑ που καθοδήγησε και “ικανο¬ 
ποίησε” στη συνέχεια ο Λαλιώ¬ 
της υποσχόμενος στους σοσιαλ- 
φασίστες που ηγούνται του συν¬ 
δικάτου ότι θα πιάσουν δουλειά, 
όχι αλλού στην Ελλάδα, αλλά ο¬ 
πωσδήποτε και όλοι στο νέο αε¬ 
ροδρόμιο. Αντίστοιχες πιέσεις α¬ 
σκεί ο Λαλιώτης στους Γερμανούς 
να δεχτούν τις ισχυρές αρμοδιό¬ 
τητες που έχει η “Ολυμπιακή” στο 
νέο αεροδρόμιο. 

Βέβαια, κάτω από άλλες προϋ¬ 
ποθέσεις θα ήταν καλό πράγμα 
και η ΘΑ και η ΥΠΑ να 'χουν 
ισχυρό λόγο στο νέο αεροδρόμιο. 
Όμως και οι δύο αυτοί οργανι¬ 
σμοί έχουν γίνει “συνδικάτα του 
εγκλήματος” σε βάρος κάθε ανα¬ 
πτυξιακής προσπάθειας της χώ¬ 
ρας, έτσι όπως έχουν δηλητηρια¬ 
στεί από τα χρόνια της ρωσόδου- 


λης κρατικοσυνδικαλιστικής δι- 
χτατορίας πάνω στο λαό και την 
παραγωγή. 

Βέβαια, οι Γερμανοί δεν ενδια- 
φέρονται για την ανάπτυξη της 
χώρας μας, όμως τους συμφέρει να 
λειτουργήσει το αεροδρόμιο, 
πράγμα που δε συμφέρει καθόλου 
τον πράχτορα της Ρωσίας Λαλιώ- 
τη. 

Γι’ αυτό οι διαπραγματεύσεις 
που γίνονται αυτή τη στιγμή εί¬ 
ναι έτσι και αλλιώς καίριες για 
τη μελλοντική λειτουργία του α¬ 
εροδρομίου, ενώ η Ηοοίιΐίβί δια¬ 
μαρτύρεται γιατί η κυβέρνηση βά¬ 
ζει τώρα νέους όρους για την ΘΑ 
και την ΥΠΑ και έτσι δεν ισχύ¬ 
ουν πια «τα δεδομένα βάσει των 
οποίων έγινε η συμφωνία» ( Κα¬ 
θημερινή , 14.1.95). 

Ανεξάρτητα όμως από την εξέ¬ 
λιξη των διαπραγματεύσεων στα 
σημεία που προαναφέραμε, ο σο- 
σιαλφασισμός έχει πετύχει κι άλ¬ 
λες σημαντικές νίκες, που ήδη έ¬ 
χουν καταχωρηθεί στη συμφωνία, 
αν αυτή τελικά υπάρξει. 

Έχουν, πρώτο, πετύχει να κα¬ 
ταργήσουν τη ζώνη επιρροής του 
αεροδρομίου από 17.000 στρέμμα¬ 
τα που προβλεπόταν στην προη¬ 
γούμενη σύμβαση, έτσι ώστε ποτέ 
πια αυτό το αεροδρόμιο να μην 
μπορέσει να γίνει κόμβος με τρεις 
διαδρόμους. Δηλαδή τώρα πια δεν 
υπάρχει δικαίωμα μελλοντικής α¬ 
παλλοτρίωσης της γύρω περιοχής 
από το νέο αεροδρόμιο, οπότε και 
επέκτασής του. Έτσι μέσα σε εί¬ 
κοσι χρόνια η Αθήνα θα ξαναέχει 
ασφυξία. 

Το δεύτερο που πέτυχαν οι ρω- 
σόδουλοι είναι να μπάσουν στο 
έργο της κατασκευής τους δικούς 
τους μεγαλοεργολάβους Μπόμπο- 
λα, Κόκκαλη κτλ σε ποσοστό 70% 
σαν υποχρεωτικούς υπεργολάβους 
των Γερμανών. Έτσι αυτοί εύκο¬ 
λα θα καταβροχθίσουν την τερά¬ 
στια κοινοτική και κρατική επι¬ 
χορήγηση κάτω από την αποχή ε¬ 
νός Δημόσιου που, προφανώς σα 
διαιτητής στις διαφορές εργολά- 
βου-υπεργολάβων, θα δικαιώνει 
τους δεύτερους.Τρίτο και σημαντι¬ 
κότερο είναι ότι ο Λαλιώτης 
πέτυχε με την αναθεώρηση της 
αρχικής συμφωνίας να μπάσει το 
ελληνικό δημόσιο στη νέα εται¬ 
ρεία σαν κύριο μέτοχο με 55%. Α¬ 
πό αυτή την αρχική υποχώρηση 
της ΗοοΙιΙίβί παράγονται όλες οι 
σημερινές αξιώσεις των ρωσόδου- 
λων για τη λειτουργία της διοί¬ 
κησης και των συνδικάτων στο 
νέο αεροδρόμιο. 

Είναι λοιπόν πολύ πιθανό να 
μην ολοκληρωθούν ποτέ οι δια¬ 
πραγματεύσεις. Ενώ είναι σίγου¬ 
ρο ότι, και να ολοκληρωθούν οι 
τριβές, οι καθυστερήσεις και οι 
συγκρούσεις για την κατασκευή 
και τη λειτουργία του νέου α- 
ροδρομίου, θα το κάνουν ένα σύγ¬ 
χρονο γεφύρι της Άρτας. 

Πάντως, σε όλη αυτή τη διερ¬ 
γασία ο Λαλιώτης θα ξεσκεπάζε¬ 
ται διαρκώς στα μάτια του λαού, 
αλλά και του δικού του κόμμα¬ 
τος, που είναι γεγονός ότι από 


Στο πρόσφατο παρελθόν μας έ¬ 
χει απασχολήσει ξανά το ΡΚΚ και 
οι σοσιαλφασιστικές μέθοδες που 
χρησιμοποιεί, προκειμένου να εκ¬ 
βιάσει την υποστήριξη όσων το α¬ 
ντιπαθούν. 

Το τελευταίο “κατόρθωμά” του 
φανερώθηκε με τη σύλληψη με¬ 
λών του στη Γερμανία. Συγκεκρι¬ 
μένα, η αστυνομία του Μπράουν- 
σβαϊκ συνέλαβε στις αρχές Γενά¬ 
ρη τρεις Κούρδους σοσιαλφασί- 
στες οπλισμένους με πιστόλια μέ¬ 
σα σ' ένα τούρκικο καφενείο. Τη 
στιγμή μάλιστα που εφόρμησαν οι 
αστυνομικοί, ένας από τους σο- 
σιαλφασίστες απειλούσε τον ι¬ 
διοκτήτη του καφενείου με το πι¬ 
στόλι στον κρόταφο. Όταν, μετά 
τη σύλληψη, έγινε έφοδος στα 
διαμερίσματά τους, η γερμανική 
αστυνομία βρήκε όπλα και πυρο- 
μαχικά, καθώς και μία λίστα με 


πολλές πλευρές τον πιέζει να γί¬ 
νει το αεροδρόμιο. 

Ο πράκτορας δεν παίζει μόνος 
του στο γήπεδο. Όση και να εί¬ 
ναι η βοήθεια του ψευτοΚΚΕ και 
του ΣΥΝ, η ισοπέδωση του νέου 
αεροδρομίου δε θα είναι τόσο εύ¬ 
κολη υπόθεση. 


ονόματα καταστηματαρχών, κυρί¬ 
ως κουρδικής καταγωγής, τους ο¬ 
ποίους εκβίαζαν παίρνοντας χρή¬ 
ματα. 

Σύμφωνα με τις καταθέσεις των 
θυμάτων, οι συλληφθέντες ήταν 
γνωστά μέλη του ΡΚΚ, που ζη¬ 
τούσαν εκβιαστικά χρήματα για 
τον “αγώνα” τους. "Οποιος δεν 
πλήρωνε κινδύνευε η ζωή του ή 
έβλεπε το μαγαζί του να το τυλί¬ 
γουν οι φλόγες των εμπρηστών 
του ΡΚΚ. 


ΝΕΑ ΑΝΑΤΟΛΗ 

ΚΟΥΡΗΣ: ΤΩΡΑ ΜΕ ΤΟ 
ΣΟΣΙΑΛΦΑΣΙΣΤΙΚΟ ΡΕΥΜΑ 


Από την Τρίτη το βράδυ και πέ¬ 
ρα θα πρέπει κανείς να μετράει 
στην πολιτική τον παράγοντα Αυ¬ 
ριανή. Βέβαια δε θα είναι η πρώ¬ 
τη φορά. Η Αυριανή σαν πολιτι¬ 
κή και ιδεολογική έκφραση ενός 
κομματιού του ΠΑΣΟΚ έπαιξε έ¬ 
ναν ισχυρό και καθοριστικό ρόλο 
στη διάρκεια της εποχής της πρώ¬ 
της κάθαρσης, που άρχιζε από το 
1985 και έφτανε μέχρι τη συντριβή 
του Κουτσόγιωργα. Μαζί με τη συ¬ 
ντριβή της καθαυτό αυτοδυναμι¬ 
κής τάσης του ΠΑΣΟΚ που αυ¬ 
τός έκφραζε μειώθηκε σημαντικά 
μέχρι περιθωριοποίησης η δύνα¬ 
μη της Αυριανής. 

Προχθές στον Αντέννα η Αυ¬ 
ριανή μπήκε με δύναμη στο πολι¬ 
τικό προσκήνιο και ο εκδότης της 
απόκτησε ξαφνικά φωτοστέφανο. 
Τά πράγματα εξελίχθηκαν λΐγο- 
πολύ όπως θα τα ήθελε η πλατιά 
μάζα. Ένα άγνωστο ανθρωπάκι τα 
έβαλε με τα μεγαθήρια της πολι¬ 
τικής και τα διέλυσε μιλώντας τη 
γλώσσα του λαού. Ιδιαίτερα διέ¬ 
λυσε τον Α. Παπανδρέου, αφού 
πρώτα συνέτριψε τους σωματοφύ- 
λακές του που είχαν συμμετάσχει 
στο πολυπρόσωπο τραπέζι που 
προσεχτικά είχε οργανώσει ο Α¬ 
ντέννα. Στόχο τους ήταν να τα¬ 
πεινωθεί ο Κουρής μετά την εκ¬ 
στρατεία του ενάντια στο σταθμό 
για την ακύρωση της μετάδοσης 
της συνέντευξής του πριν λίγες 
μέρες στο δημοσιογράφο Πανα- 
γιωτόπουλο που λίγο μετά απο¬ 
λύθηκε από τον Αντέννα. 

Ο Κουρής κυριάρχησε σε όλη τη 
γραμμή βγάζοντας στη φόρα τα ά¬ 
πλυτα των Πασοκτζήδων που εί¬ 
χε απέναντι του, αποκαλύπτοντας 
τον Παπανδρέου σαν προβοκάτο¬ 
ρα απέναντι στο Μητσοτάκη, πέ¬ 
ρα από την προηγούμενη καταγ¬ 
γελία για τη βίλα. 

Πρόκειται σίγουρα για το μεγα¬ 
λύτερο χτύπημα που έχει δεχτεί 
μέχρι σήμερα το ΠΑΣΟΚ. Όμως 
δεν είναι καθόλου σίγουρο ότι αυ¬ 
τό είναι το είδος του χτυπήματος 
που θα βοηθούσε στ’ αλήθεια το 
λαό για να ξεμπερδέψει με ό,τι 
χειρότερο έχει μέσα του το ΠΑ¬ 
ΣΟΚ. 

Αντίθετα, φαίνεται ότι το χτύ¬ 
πημα της περασμένης Τρίτης στην 
κύρια πλευρά του δουλεύει για την 
ενίσχυση των ρωσόδουλων μέσα, 
αλλά κυρίως έξω από το ΠΑΣΟΚ. 
Οι αληθινά ευνοημένοι όλης της 
τελευταίας πολιτικής στροφής του 
Κουρή είναι οι ρωσόδουλοι, ιδιαί¬ 
τερα η χειρότερή τους έκδοση, που 
την έχουμε ονομάσει “τα τρία μι¬ 
κρά τέρατα” (ψευτοΚΚΕ, ΣΥΝ, 
ΠΟΛΑ). 

Λέμε στην κύρια πλευρά γιατί 
ο Κουρής δεν έχει ενταχθεί ολό- 
τελα στη στρατηγική των “τριών”. 
Το χτύπημα, για παράδειγμα, στο 
ρωσόδουλο Τζουμάκα στο τραπέ¬ 
ζι, η ένταση του χτυπήματος στον 
Παπανδρέου και τη Λιάνη και ι¬ 
δίως το είδος του χτυπήματος 
(προβοκάτσια της Σαβοΐας και 
των φωτογραφιών με τους Γερμα¬ 
νούς, που είχε σαν αποτέλεσμα να 
δικαιωθεί ολότελα ο Μητσοτά- 


κης), η ήττα του επίσης ρωσόφι¬ 
λου Λιβανού, η διαρκώς αναφορά 
του Κουρή στον “αντιαυριανισμό” 
που υπήρχε μέσα στο ΠΑΣΟΚ, η 
καταδίκη της αναστολής και η έ¬ 
ντονη υποστήριξη στον Αλευρά, 
όπως και η καταγγελία του Αλα- 
φούζου δεν είναι σημεία της πά¬ 
λης που ευνοούν τα τρία μικρά τέ¬ 
ρατα. 

Εκείνο που τα ευνοεί είναι ότι 
το είδος της πολιτικής επίθεσης 
που έχει ξεκινήσει ο Κουρής ενά¬ 
ντια στο ΠΑΣΟΚ βρίσκεται σε γε¬ 
νικές γραμμές παράλληλα με τη 
ρώσικη πλατφόρμα. 

Ο Κουρής αυτή τη στιγμή στην 
αρθρογραφία της Αυριανής δε συ¬ 
γκεντρώνει τα πυρά του σ’ αυτούς 
που χτυπούσαν τον αυριανισμό μέ¬ 
σα στο ΠΑΣΟΚ, δηλαδή στους 
“Ρώσους” Λαλιώτη και Τζουμά¬ 
κα και στον “Ευρωπαίο” Σημίτη, 
αλλά σ’ αυτούς που τον υποστή¬ 
ριζαν, δηλαδή σε όλο το άλλο 
ΠΑΣΟΚ, που ίδιος και η Αυρια¬ 
νή ονομάζουν κομματικό ΠΑΣΟΚ. 
Ο Κουρής και η Αυριανή είναι 
ενάντια στο κόμμα του ΠΑΣΟΚ 
την ώρα που ο κατ’ εξοχήν κομ¬ 
ματικός μηχανισμός του ΠΑΣΟΚ 
είναι το τελευταίο οχυρό της πο¬ 
λιτικής αυτοδυναμίας του 
ΠΑΣΟΚ ενάντια στα τρία μικρά 
τέρατα, που ποθούν τη συγκυβέρ¬ 
νηση. 

Ενάντια σ’ αυτό το τμήμα του 
ΠΑΣΟΚ είναι και ο ίδιος ο Πα¬ 
πανδρέου, μόνο που είναι ταυτό¬ 
χρονα και εκφραστής του. Και εί¬ 
ναι εκφραστής του γιατί ο ρόλος 
του είναι να το ναρκώνει, δηλαδή 
να το ακινητοποιεΐ πολιτικά 
μπροστά στις επιθέσεις που δέχε¬ 
ται, εμφανιζόμενος σα θύμα της 
επίθεσης πρώτα από όλα ο ίδιος. 

Πρόκειται για μια μέθοδο βύθι¬ 
σης του αντιπάλου δια του ενα¬ 
γκαλισμού. Αυτή τη μέθοδο την 
είχε δοκιμάσει με επιτυχία ο 
Παπανδρέου και στην πρώτη κά¬ 
θαρση, όταν άφηνε να συγκεντρώ¬ 
νονται πυρά, και μάλιστα προκα- 
λούσε πυρά ενάντιά του, αρκεί αυ¬ 
τά να προορίζονταν κύρια για να 
κατεδαφίσουν τους αυτοδυναμι- 
κούς (Κουτσόγιωργα, Αθανασό- 
πουλο, Πέτσο, Ραυτόπουλο κτλ.). 
Ο Παπανδρέου ποτέ δεν κινδύ¬ 
νευε γιατί τον έσωναν οι αντιαυ- 
τοδυναμικές τάσεις του ΠΑΣΟΚ 
και τα μικρά ρωσόδουλα κόμμα¬ 
τα έξω από το ΠΑΣΟΚ. Με λίγα 
λόγια ο Παπανδρέου βυθίζεται 
μαζί με τον αντίπαλό του μέσα στο 
νερό, όμως ο ίδιος διαθέτει ανα¬ 
πνευστική συσκευή. 

Τώρα, με τη βίλα της Λιάνη, ο 
Παπανδρέου δεν ανησυχεί περισ¬ 
σότερο απ’ όσο όταν χώρισε τη 
Μάργκαρετ για τη Λιάνη. Βέβαια 
τώρα το σκάνδαλο είναι μεγαλύ¬ 
τερο, γιατί με τη βίλα εκείνος ο 
γάμος αποδείχνεται σαν πορνεία 
της Λιάνη. Όμως τώρα πρέπει να 
είναι μεγαλύτερο και το πολιτι¬ 
κό χτύπημα στο ΠΑΣΟΚ. Και εί¬ 
ναι από τα πριν σίγουρο ότι τα 
δύο πρωτοπαλίκαρα της κομμα¬ 
τικής αυτοδυναμίας, ο Τσοχατζό- 
πουλος και ο Αρσένης, θα σπεύ- 


σουν πρώτοι-πρώτοι να στηρίξουν 
ο πρώτος τον αρχηγό και ο δεύ¬ 
τερος την αγαπημένη του, που υ¬ 
ποτίθεται πως προστατεύει τον 
Αρσένη. 

Ο Παπανδρέου και η Λιάνη κιν¬ 
δυνεύουν μόνο αν γίνει πολύ έ¬ 
ντονο και παρατεταμένο το χτύ¬ 
πημα, ώστε να αποδεσμευτούν α¬ 
πό το “σατανικό αντρόγυνο” οι 
αυτοδυναμικοΐ, και μάλιστα να 
στραφούν ενάντιά του. 

Μόνο αν αδυνατίσει μ’ αυτόν 
τον τρόπο ο Παπανδρέου, μόνο 
δηλαδή αν η λαϊκή απέχθεια σ’ 
αυτόν γίνει πολιτικό ρεύμα μέσα 
στο κατ’ εξοχήν κομματικό 
ΠΑΣΟΚ, υπάρχει περίπτωση η υ¬ 
πόθεση της βίλας, οπότε και η ε¬ 
πίθεση του Κουρή, να γίνει μπού- 
μεραγκ για τον Παπανδρέου. 

Αν αυτό δε συμβεί, πράγμα που 
είναι και το πιο πιθανό, τότε ο 
Παπανδρέου θα πατήσει πάλι πά¬ 
νω στα πτώματα των αυτοδυνα¬ 
μικών “προστατευομένων” του, ε¬ 
νώ η Λιάνη θα βρεθεί σα νέα Φρει¬ 
δερίκη μετά το θάνατό του με το 
ανάκτορό της κέντρο συνάντησης 
πάντων των πραχτόρων, κέντρο ί¬ 
ντριγκας και διαφθοράς. 

Αυτή μας η πρόβλεψη στηρίζε¬ 
ται ιδιαίτερα στο ότι η Αυριανή 
παραμένει προσηλωμένη στην α- 
ντιδυτική γραμμή και τη γραμμή 
ενάντια στις ιδιωτικοποιήσεις. Ό¬ 
μως αυτή είναι η βάση όλης της 
ρωσόδουλης πλατφόρμας και αυ¬ 
τή είναι ο κοινός παρονομαστής 
του ψευτοΚΚΕ, του ΣΥΝ και, ιδί¬ 
ως, της ΠΟΛ.Α. 

Αυτή η ταύτιση στη γραμμή δεν 
είναι τυχαίο που εκδηλώνεται και 
απευθείας πολιτικά. Δεν είναι κα¬ 
θόλου τυχαίο, μ’ αυτή την έννοια, 
που ο Κουρής χτύπησε τώρα τον 
Παπανδρέου, γιατί αυτός τον έ¬ 
βαλε δήθεν να συγκρουστεΐ με το 
ψευτοΚΚΕ και να λεηλατήσει την 
Αριστερά, ενώ, αντίθετα, ακριβώς 
αυτή ήταν η πλατφόρμα του Κου¬ 
τσόγιωργα και του ίδιου του Κου¬ 
ρή που κατηγορήθηκε σαν “Αυ- 
ριανιστής” από το ψευτοΚΚΕ και 
έγινε τότε βασικός στόχος της κά¬ 
θαρσης. 

Πιο γλοιώδης κίνηση δεν μπο¬ 
ρούσε να υπάρξει από τον Κουρή, 
που έδωσε μ’ αυτό τον τρόπο γη 
και ύδωρ στους παλιούς του ε¬ 
χθρούς για να εξασφαλίσει την εύ¬ 
νοιά τους. Είναι επίσης χαρακτη¬ 
ριστική η προσπάθεια της Αυρια¬ 
νής να αποσπάσει την εύνοια της 
ΠΟΛ.Α. δίνοντας διαρκώς εύση¬ 
μα εντιμότητας, αλλά και χώρο 
στις στήλες της για την ΠΟΛΑ. 

Στην πραγματικότητα ολόκλη¬ 
ρη η πολιτική γραμμή της Αυρια¬ 
νής σήμερα στηρίζεται στην κα¬ 
ταγγελία όχι των κομμάτων γε¬ 
νικά, παρά τη γενική αντικομμα¬ 
τική ρητορεία, αλλά στην καταγ¬ 
γελία των δύο μεγάλων κομμά¬ 
των, είναι δηλαδή παράλληλη 
στην πάγια “ρώσικη” καταγγελί¬ 
α του δικομματισμού που ποτέ δεν 
άφησε τους πράχτορες να γευτούν 
εξουσία. 

Αλλά η κίνηση δεν είναι μόνο 
από τον Κουρή προς τα τρία τέ¬ 


ρατα, είναι και από αυτά προς τον 
Κουρή. 

Ασφαλώς θα έπαιξε μεγάλο ρό¬ 
λο στη μετάδοση από τον Αντέν¬ 
να της συνέντευξης με τον Κουρή 
η πίεση που άσκησε γι’ αυτό το 
λόγο το ψευτοΚΚΕ, που έβγαλε 
ολόκληρη ανακοίνωση για να υ¬ 
ποστηρίξει, αυτό το χθεσινό αυ- 
ριανοφαγικό κόμμα, τα δημοκρα¬ 
τικά δικαιώματα της Αυριανής. 
Δίχως αυτή την υποστήριξη των 
ρωσόδουλων είναι αμφίβολο αν ο 
Κουρής θα μπορούσε να βγει από 
την αφάνεια. Σε ένα καθολικό 
μπαράζ από όλο τον Τύπο και α¬ 
πό όλα τα κανάλια δύσκολα θα 
μπορούσε να αντέξει, ούτε θα τον 
έκλαιγε κανείς αν εξοντωνόταν 
στα μουγκά. 

Όχι. Αντίθετα από τους ισχυρι¬ 
σμούς του, και ίσως αντίθετα από 
ό,τι νομίζει ο ίδιος για τον εαυτό 
του, ο Κουρής δε βρίσκεται μόνος 
του. 

Την Τρίτη το βράδυ στον Αντέν¬ 
να οι εκπρόσωποι του ΣΥΝ και 
της ΠΟΛΑ, οι βρομερότεροι όλων 
των παρισταμένων, Λεντάκης και 
Γιάνναρος, παρακολουθούσαν με 
μεγάλο κέφι, αμίλητοι οι ίδιοι, ου¬ 
δέτεροι και σοβαροί τον τρόπο με 
τον οποίο ο Κουρής καταδίκαζε 
το ΠΑΣΟΚ γενικά και τον Πα¬ 
πανδρέου σαν αυτό που δεν είναι, 
δηλαδή σαν αυτοδυναμικό ΠΑ¬ 
ΣΟΚ. 

Κατηγορώντας τον Παπανδρέ¬ 
ου σαν εχθρό του Μητσοτάκη ή 
υπονοώντας ότι είναι συνένοχος 
του Κουτσόγιωργα δεν αποκάλυ¬ 
ψε ούτε ίχνος από την αληθινή 
του πολιτική φυσιογνωμία, και γι’ 
αυτό δεν ενόχλησε τους δύο αυ¬ 
τούς ευγενικούς παλιανθρώπους 
που μιλούσαν για θεσμούς. 

Ο αληθινός Παπανδρέου δεν υ¬ 
πήρξε ποτέ “αυριανιστής”, αλλά 
το αντίθετο, όπως και η Λιάνη. Ο 
αληθινός Παπανδρέου ήταν και 
είναι το ψευτοΚΚΕ, ο ΣΥΝ και η 
ΠΟΛ.Α., που τώρα υποστηρίζουν 
με σαρκασμό τον αγνώριστο αυτό 
Κουρή. 

Ασφαλώς η μόνη τους φροντίδα 
θα είναι να μην προχωρήσει ο 
Κουρής πιο πολύ από όσο πρέπει 
ενάντια στον Παπανδρέου ή υπέρ 
του Αλευρά, ή να μη διπλαρώσει 
κάποια στιγμή το Μητσοτάκη. 
Αυτοί οι κίνδυνοι είναι γι’ αυτούς 
υπαρκτοί όσο ο Κουρής διατηρεί 
τη σχετική οικονομική του ανε¬ 
ξαρτησία, οπότε και την αντίστοι¬ 
χη πολιτική άνεση να παίζει πιο 
ανεξάρτητα στο πολιτικό ταμπλό. 
Η φυσιογνωμία του λαϊκιστή και 
του σκανδαλολόγου δίχως εν¬ 
δοιασμούς είναι αυτό που προσεγ¬ 
γίζει την Αυριανή στο σοσιαλφα- 
σισμό. Η διάθεσή της για οικονο¬ 
μική ανεξαρτησία είναι αυτή που 
την α πομακρύ νει.Ωστόσ ο καλό εί¬ 
ναι οι δημοκρατικοί και προο¬ 
δευτικοί άνθρωποι να μην έχουν 
επίσης εμπιστοσύνη σε ανθρώπους 
σαν τον Κουρή. Αναμφίβολα αυ¬ 
τός είναι χίλιες φορές εντιμότε¬ 
ρος από υποκείμενα σαν τους Πα- 
παρρήγα, Κωσταντόπουλο και Σα¬ 
μαρά, αλλά δεν παύει να έχει την 


ακεραιότητα και το στιλ ενός χο- 
ντρέμπορα που αντί για πόστα στη 
λαχαναγορά διαθέτει κανάλια και 
εφημερίδα στον Ταύρο. Ο Κουρής 
συνέτριψε την Τρίτη την ψευτο- 
διανοούμενη πολιτική αλητεία 
του ΠΑΣΟΚ σα μεγαλέμπορας 
της πιάτσας και όχι σα λαός. 

Αυτό δε θα πρέπει να το ξεχνά¬ 
ει κανείς και να μην παραδεί στον 
Κουρή αυτό που είναι το χαρα¬ 
κτηριστικό του: Ότι μπορεί να κά¬ 
νει μια αυτοκριτική στα λόγια για 
να συνεχίσει να μένει απαράλλα¬ 
κτα ο ίδιος. 

Ο Κουρής εμφανίστηκε, και ή¬ 
ταν, θύμα του Παπανδρέου, αλλά 
ήταν ταυτόχρονα σύμμαχός του 
και οργανωτής μιας ολόκληρης 
προβοκατόρικης εκστρατείας που 
είχε σα γενικό στόχο το διχασμό 
του λαού, και πιο ειδικά τη συ¬ 
ντριβή της δυτικόφιλης μερίδας 
της αστικής τάξης. 

Η υποκριτική αυτοκριτική του 
Κουρή έρχεται σε μια στιγμή που 
ο ίδιος ο Παπανδρέου έρχεται να 
βάλει τέλος στην αντίθεση με τη 
Ν.Δ. δίχως καμιά αυτοκριτική, 
μιας και είναι η Ν.Δ. που άλλαξε 
φυσιογνωμία και έχει γίνει ΠΑ¬ 
ΣΟΚ. Αυτή τη στιγμή το ΠΑΣΟΚ 
πρέπει να αρχίσει να γίνεται ΣΥΝ, 
ΠΟΛ.Α. και ψευτοΚΚΕ. 

Με λίγα λόγια, η αυτοκριτική 
του Κουρή είναι βήμα προς τα δε¬ 
ξιά, και αυτό που φαίνεται σαν η¬ 
ρωική μοναχική μάχη είναι μια 
πορεία σύμφωνα με το ρεύμα. 


ΤΟ ΘΡΑΣΟΣ 
ΤΟΥ 

ΨΕΥΤΟΚΚΕ 

Έχουμε ξαναγράψει, με αφορμή 
ένα αίτημα των καλογέρων του 
Αγίου Όρους προς την ΕΕ να τους 
συνδράμει, πως δεν είναι και τόσο 
τιμητικό να γλείφει κανείς εκεί 
που φτύνει. Φαίνεται πως τη “δό¬ 
ξα” αυτή των “αγίων πατέρων” 
ζήλεψε και το κατεξοχήν αντιευ- 
ρωπαϊκό κόμμα στη χώρα μας, το 
ψευτοΚΚΕ, το οποίο δε χάνει ευ¬ 
καιρία να κατακεραυνώσει την ι¬ 
μπεριαλιστική Δύση και να της 
φορτώσει όλα τα κακά του κόσμου 
ετούτου. 

Τα γράφουμε αυτά με αφορμή έ¬ 
να πρόσφατο αίτημα προς την Κο¬ 
μισιόν, υπό μορφή ερώτησης, που 
κατέθεσε στις αρχές Νοέμβρη στο 
Ευρωκοινοβούλιο ο ευρωβουλευ¬ 
τής του κόμματος αυτού Εφραιμί- 
δης. Ούτε λίγο ούτε πολύ το 
ψευτοΚΚΕ ζητάει έκτακτη οικο¬ 
νομική ενίσχυση του Ριζοσπάστη 
και του 902 για την αποκατάστα¬ 
ση των ζημιών από τις πλημμύ¬ 
ρες! Χωρίς ντροπή, ζητάει να κι¬ 
νηθεί η διαδικασία εφαρμογής του 
σχετικού με την ενίσχυση των 
πλημμυροπαθών ψηφίσματος του 
Ευρ. Κοινοβούλιου και υποστηρί¬ 
ζει ότι η καταστροφή του μηχα¬ 
νολογικού και τεχνολογικού εξο¬ 
πλισμού είναι ολική, ενώ το συ¬ 
νολικό ύψος των ζημιών ξεπερ¬ 
νάει κατά πολύ τα 3 δισ. δραχμές. 

Πρέπει να έχει κανείς ρώσικο 
θράσος για να ζητάει κάτι τέτοιο 
απ' αυτούς που καταγγέλλει από 
το πρωί ως το βράδυ. Και το ψευ¬ 
τοΚΚΕ φαίνεται ότι διαθέτει μπό¬ 
λικο απ’ αυτό! 




Σελίδα 4 


ΝΕΑ ΑΝΑΤΟΛΗ 


ΠΑΡΑΣΚΕΥΗ 20 ΓΕΝΑΡΗ 1994 


Ο ΠΑΠΑΝΔΡΕΟΥ ΧΡΗΣΙΜΟΠΟΙΕΙ ΤΗΝ ΚΥΠΡΟ 
ΕΝΑΝΤΙΑ ΣΤΗΝ ΕΥΡΩΤΟΥΡΚΙΚΗ ΠΡΟΣΕΓΓΙΣΗ 


Υπάρχουν πάντα μερικές στιγ¬ 
μές όπου ένα φαινόμενο ξεσκεπά¬ 
ζει την αλήθεια που βρίσκεται πί¬ 
σω του. Συνήθως συμβαίνει το α¬ 
ντίθετο, γι’ αυτό η αναζήτηση της 
αλήθειας είναι μια δύσκολη υπό¬ 
θεση. Έτσι το αναλυτικό πνεύμα 
πρέπει να αδράχνει εκείνα τα φαι¬ 
νόμενα ή γεγονότα που αφήνουν 
την αλήθεια να φανεί από μέσα 
τους. 

Αυτή ήταν η περίπτωση μιας το¬ 
ποθέτησης που έκανε ο Ντελόρ 
στην τελευταία σύνοδο των Ευ¬ 
ρωπαίων σοσιαλιστών ηγετών 
στις 8 του Δεκέμβρη στη Βόννη 
σχετικά με το Κυπριακό και τη 
σύνδεση Τουρκίας-Ευρώπης. 

Ο Ντελόρ, μπροστά στην έκπλη¬ 
κτη ελληνική αντιπροσωπεία 
στην οποία συμμετείχε και ο Α. 
Παπανδρέου, δήλωσε πως η «Κύ¬ 
προς δεν πρέπει να είναι όμηρος 
ούτε της Τουρκίας ούτε της Ελ¬ 
λάδας, δεν πρέπει να γίνει αντι¬ 
κείμενο διαπραγματεύσεων σχε¬ 
τικά με το 4ο χρηματοδοτικό πρω¬ 
τόκολλο και μπορεί να διαχειρι¬ 
στεί μόνη της τις σχέσεις της με 
την Ευρωπαϊκή Ένωση». 

Αυτή η τοποθέτηση ήταν η με¬ 
γαλύτερη ως τα τώρα έκρηξη των 
Ευρωπαίων Ενωτιστών ενάντια 
στην αντιευρωπαϊκή πολιτική των 
ρωσόδουλων και σοβινιστών της 
χώρας μας και φανέρωνε τις α¬ 
ληθινές διαθέσεις της Ευρώπης α¬ 
πέναντι στην ελληνική εξωτερι¬ 
κή πολιτική συνολικά. 

Πραγματικά, η πολιτική ανακά¬ 
λυψη του Παπανδρέου να συνδε¬ 
θεί η τελωνειακή ένωση της Τουρ¬ 
κίας με την Ευρώπη και το 4ο 
χρηματοδοτικό πρωτόκολλο με 
την είσοδο της Κύπρου στην Ε.Ε. 
αποτελεί την πιο προωθημένη ως 
τα τώρα επίθεση αυτού του διε¬ 
θνή προβοκάτορα στην πολιτική 
ένωση της Ευρώπης. Είναι στον 
καθένα φανερό ότι, αν η Κύπρος, 
στην κατάσταση που είναι σήμε¬ 
ρα, μπει στην Ε.Ε., όχι μόνο θα με¬ 
ταφέρει μέσα σ’ αυτήν την ελλη¬ 
νοτουρκική αντίθεση, αλλά θα τη 
μετατρέψει σε ευρωτουρκική αντί¬ 
θεση, και μάλιστα σε ρήξη Ευρώ- 
πης-Τουρκίας. Για να μπει η Κύ¬ 
προς στην Ένωση πρέπει να το 
κάνει σαν ανεξάρτητο κράτος, γ 
ιατί με όλη της την αθλιότητα η 
Ε.Ε. είναι μια ένωση ανεξάρτητων 
κρατών. Αλλά η Κύπρος δεν έχει 
κατακτήσει ακόμα ούτε την τυ¬ 
πική της εθνική ανεξαρτησία. Ό¬ 
χι μόνο γιατί το ένα κομμάτι της 
βρίσκεται υπό τουρκική κατοχή, 
αλλά και γιατί το άλλο βρίσκεται 
κάτω από ελληνική πολιτική και 
στρατιωτική κηδεμονία (με την 
αρχή της “συναπόφασης”, την πα¬ 
ρουσία ελληνικού στρατού και το 
νέο αμυντικό δόγμα). 

Βέβαια, ο ελληνικός εθνικισμός 
και οι ρωσόδουλοι προτάσσουν το 
ζήτημα της τούρκικης κατοχής 
για να δικαιολογήσουν τη δίκιά 
τους κηδεμονία, όμως ιστορικά 
και συγκεκριμένα η δίκιά τους κη¬ 
δεμονία είναι ανεξάρτητη από την 
τούρκικη κατοχή, και μάλιστα 
προηγήθηκε της τούρκικης κατο¬ 
χής και της έδωσε την κύρια πο¬ 
λιτική και ηθική δικαιολογία. 

Ταυτόχρονα οι ρωσόδουλοι και 
οι σοβινιστές προσπάθησαν να 


κρατήσουν από το 1974 πάντα α¬ 
νοιχτή την κυπρο-τουρκική αντί¬ 
θεση, την οποία επιχείρησαν να 
κλείσουν τα πιο εθνικά-ανεξαρ- 
τησιακά τμήματα της κυπριακής 
αστικής τάξης (ΔΗΚΟ, το 1986) 
με μια συμφωνία ειρηνικής επανέ¬ 
νωσης του νησιού. 

Οι ρωσόδουλοι και οι σοβινιστές 
θέλουν να λύσουν το Κυπριακό με 
ένα νικηφόρο ελληνοτουρκικό πό¬ 
λεμο που θα διεξαγάγουν στο 
πλευρό της Ρωσίας, δηλαδή μέσα 
από έναν παγκόσμιο πόλεμο, γι’ 
αυτό θέλουν να κρατάνε ως τότε 
ανοιχτό το Κυπριακό και ζωντα¬ 
νό τον ελληνοτουρκικό πόλεμο. 

Αυτό το σχέδιό τους εξυπηρε¬ 
τεί και η επιμονή τους να βάλουν 
την Κύπρο στην Ε.Ε. Στο βάθος 
θέλουν να παγιώσουν και να α¬ 
πλώσουν παραπέρα στην Ελλάδα 
και την Κύπρο τα αντιευρωπαϊκά 
αισθήματα. Γιατί η Ευρώπη, όση 
ταλάντευση και άγνοια να δείχνει 
απέναντι στη ρώσικη στρατηγική, 
δε θα είναι ποτέ διατεθειμένη να 
δεχτεί τελικά την πολιτική της 
ρήξης με την Τουρκία, που είναι 
η πιο σημαντική στρατηγικά και 
η πιο φιλοευρωπαϊκή χώρα της 
Εγγύς και Μέσης Ανατολής. Έ¬ 
τσι ο πράκτορας Παπανδρέου ε¬ 
πιχειρεί να στηρίξει το στρατηγι¬ 
κό αντιευρωπαϊσμό και τη συμ- 
μαχία της χώρας μας με τη Ρωσί¬ 
α στην άρνηση της Ευρώπης να 
συγκρουστεί με την Τουρκία για 
χάρη της Κύπρου. Γι’ αυτό ο Πα¬ 
πανδρέου εξαρτά με μακιαβελικό 
τρόπο την οικονομική προσέγγι¬ 
ση της Τουρκίας με την Ευρώπη 
με την πολύ μεγαλύτερη πολιτι¬ 
κή προσέγγιση της Κύπρου με την 
Ευρώπη. 

Μ’ αυτό τον τρόπο ο Παπανδρέ¬ 
ου πετυχαίνει ταυτόχρονα να εν¬ 
θαρρύνει τον αντιευρωπαϊσμό μέ¬ 
σα στην ίδια την Τουρκία και τις 
πιο ακραίες σοβινιστικές πλευρές 
της τούρκικης άρχουσας τάξης, 
που εκφράζονται από τη μια 
πλευά από τους φασιστο-ισλαμι- 
στές και από την άλλη από τους 
εθνικοσοσιαλιστές του πάντα ρω¬ 
σόφιλου Ετζεβίτ. 

Το έργο του Παπανδρέου γίνε¬ 
ται σήμερα ευκολότερο εξαιτίας 
της προχωρημένης πολιτικής α¬ 
ποσάθρωσης της Ευρώπης, γι’ αυ¬ 
τό και ο μεθοδικός εκβιασμός του 
δεν μπορεί να βρει τις αντιστά¬ 
σεις που θα μπορούσε να βρει πριν 
μερικά χρόνια, πριν δηλαδή τη ρω- 
σοσερβική επίθεση και τον ευρω¬ 
παϊκό υφεσιασμό, που συνεχίζε¬ 
ται μέχρι τα σήμερα απέναντι της. 
Γι’ αυτό και η εισαγωγή της κυ¬ 
πριακής σφήνας στο πλαδαρό 
κορμί των Ευρωπαίων γίνεται με 
το λιγότερο δυνατό αναισθητικό. 

Είναι χαρακτηριστικός ο ωμός 
τρόπος με τον οποίο ο αποθρα- 
συμμένος Παπανδρέου προβάλλει 
τώρα τις απαιτήσεις του, τρόπος 
που εξηγεί την οργισμένη αντί¬ 
δραση του Ντελόρ που προανα- 
φέραμε. Στην ίδια συνέλευση των 
Ευρωπαίων σοσιαλιστών, πριν μι¬ 
λήσει ο Ντελόρ, ο Παπανδρέου εί¬ 
χε δηλώσει: «Λεν πρόκειται να δε¬ 
χτούμε την τελωνειακή ένωση 
Ε.Ε.-Τουρκίας, η οποία προβλέπε- 
ται για το 1995 από το 1963. Λέμε 
όμως ότι αν η Τουρκία κάνει βή¬ 


ματα προς τα μπρος, είτε αν η Ευ¬ 
ρώπη η ίδια κάνει βήματα -κύριο 
βήμα ο προσδιορισμός ημερομη¬ 
νίας έναρξης διαπραγμάτευσης 
(για ένταξη Κύπρου στην Ε.Ε. Η 
σημείωση δίκιά μας)- τότε είμεθα 
έτοιμοι να κουβεντιάσουμε την α¬ 
ποδοχή της τελωνειακής ένωσης». 

Και δεν έφτανε αυτό. Μέχρι ε¬ 
κείνη τη στιγμή ο Παπανδρέου 
και οι διπλωμάτες του ισχυρίζο¬ 
νταν ότι ήταν άλλο πράγμα το 4ο 
χρηματοδοτικό πρωτόκολλο και 
άλλο η τελωνειακή ένωση, και ά¬ 
φηναν να εννοηθεί ότι θα μπορού¬ 
σαν πιο εύκολα και πρώτα να δώ¬ 
σουν τη συγκατάθεσή τους στο 
χρηματοδοτικό πρωτόκολλο, δη¬ 
λαδή το δανεισμό της Ε.Ε. προς 
την Τουρκία. Όμως στη Βόννη, 
αναθαρυμμένος ακόμα περισσότε¬ 
ρο από την ευρωπαϊκή αδυναμία, 
ο Παπανδρέου δήλωσε ότι «τελω- 
νειακή ένωση και χρηματοδοτικό 
πρωτόκολλο είναι δύο όψεις του 
ιδίου νομίσματος ». 

Όμως πιο ισχυρή από την οργή 
του Ντελόρ αποδείχτηκε η πολι¬ 
τική του αδυναμία. Αυτή η οργή 
είχε τα χαρακτηριστικά μιας έ¬ 
κρηξης λίγο πριν το τέλος μιας 
κυριαρχίας. Ο Ντελόρ έπεσε ακρι¬ 
βώς επειδή υπήρξε η πιο προωθη¬ 
μένη έκφραση του ευρωπαϊκού πο¬ 
λιτικού ενωτισμού. Αυτό εξηγεί το 
ότι στη θέση του στην Ευρωπαϊ¬ 
κή Επιτροπή ήρθε ο Ντεάν, ένα 
καιροσκοπικό τίποτα που απλά θα 
κάνει οικονομική διαχείριση, και 
κυρίως το ότι ο Ντελόρ παραι¬ 
τήθηκε από τη διεκδίκηση της 
γαλλικής προεδρίας μπροστά 
στην ανάπτυξη του γαλλικού ε¬ 
θνικιστικού αντιευρωπαϊσμού. 

Έτσι είναι σήμερα ανοιχτός πε¬ 
ρισσότερο από ποτέ ο δρόμος του 
Παπανδρέου. Ενώ ο Ντελόρ σ’ ε¬ 
κείνη τη σύσκεψη, στις 8 του Δε¬ 
κέμβρη, είχε επιμείνει ότι δεν πρό¬ 
κειται να γίνει δεκτός ο ελληνι¬ 
κός εκβιασμός και να προχωρή¬ 
σει η κυπριακή ένταξη στην ΕΟΚ 
πριν από τη διακυβερνητική Διά¬ 
σκεψη του 1996, σήμερα η γαλλι¬ 
κή ευρωπαϊκή προεδρία με επικε¬ 
φαλής της τον εθνικιστή Ζιπέ αρ¬ 
χίζει να υποχωρεί. 

Σύμφωνα με πληροφορίες της 
ελληνικής αντιπροσωπείας που 
δημοσιεύτηκαν στην Καθημερινή 
στις 12 Γενάρη, Γαλλία και Ελλά¬ 
δα συμφώνησαν σε «κάποια ημε¬ 
ρομηνία έναρξης των διαπραγμα¬ 
τεύσεων σε κάποιο συγκεκριμένο 
χρονοδιάγραμμα, αμέσως μετά το 
τέλος της Διακυβερνητικής Λια- 
σκέψεως στα τέλη του 1996, ενώ 
στο μεσοδιάστημα αρχίζοντας α¬ 
πό τώρα θα διεξαχθεί ένας διαρ¬ 
θρωμένος διάλογος της Κύπρου με 
την Κοινότητα και θα αρχίσει μια 
προενταξιακή διαδικασία που θα 
ενδυναμώσει τις σχέσεις της Κύ¬ 
πρου με την Ευρωπαϊκή Ενωση, 
όπως ακριβώς συμβαίνει με την 
περίπτωση των χωρών της Κε¬ 
ντρικής και Ανατολικής Ευρώ¬ 
πης». 

Αυτή η συμφωνία στην ουσία 
καταργεί τη δέσμευση του Ντε¬ 
λόρ που προαναφέραμε και κάνει 
ένα βήμα προς τον Παπανδρέου 
δίχοις ακόμα να του δίνει την η¬ 
μερομηνία που ζητάει. Οι Ευρω¬ 
παίοι ξέρουν ότι αν δώσουν ημε¬ 


ρομηνία αρχής των διαπραγματεύ¬ 
σεων για ένταξη της Κύπρου θα 
έρθουν αμέσως σε ρήξη με την 
Τουρκία. Ψάχνουν έτσι απεγνω¬ 
σμένα για ενδιάμεσες διατυπώσεις 
που θα ικανοποιούν τον Παπαν¬ 
δρέου δίχως να θυμώνει η Τουρ¬ 
κία. Είναι αδύνατον αυτοί οι δί¬ 
χως αρχές ιμπεριαλιστές να κα¬ 
ταλάβουν ότι ο Παπανδρέου δεν 
πρόκειται να δεχτεί καμιά ενδιά¬ 
μεση πρόταση που δε θα θυμώνει 
την Τουρκία ή που, τουλάχιστον, 
δε θα διασπά την τούρκικη άρχου- 
σα τάξη δυναμώνοντας εκεί τον 
αντιευρωπαϊσμό. Είναι πολύ χα¬ 
ρακτηριστική από αυτή την άπο¬ 
ψη η τοποθέτηση μιας πηγής της 
γερμανικής προεδρίας στο ίδιο 
φύλλο της Κ ότι «η Βόννη ελπί¬ 
ζει σε μια απελευθέρωση του 4ου 
χρηματοδοτικού πρωτόκολλου, 
καθώς η συγκυρία είναι ευνοϊκή. 
Η Ελλάδα απέσυρε τις αντιρρή¬ 
σεις της για την οικονομική ενί¬ 
σχυση της Αλβανίας και των Σκο¬ 
πιών, γιατί όχι και της Τουρκί¬ 
ας». 

Τους είναι αδύνατο να καταλά¬ 
βουν ότι “η Ελλάδα απέσυρε τις 
αντιρρήσεις για την οικονομική ε¬ 
νίσχυση της Αλβανίας και των 
Σκοπιών” ακριβώς για να δυνα¬ 
μώσει τις αντιρρήσεις της ενάντια 
στην Τουρκία. Τους είναι αδύνα¬ 
το να καταλάβουν επίσης ότι σε 
μεγάλο βαθμό η ρωσόδουλη δι¬ 
πλωματία στη χώρα μας κατάφε- 
ρε να φέρει τη Μακεδονία και την 
Αλβανία κοντότερα στη ρώσικη 
τροχιά μέσα από τον οικονομικό 
εκβιασμό, και μετά προχώρησε 
στη μείωσή του. 

Να λοιπόν πώς αργά αλλά στα¬ 
θερά οι ευρωπαίοι ιμπεριαλιστές 
χώνονται βαθύτερα μετά στο τέλ¬ 
μα της ρώσικης διπλωματίας και 
πώς με τη σειρά του αυτό το τέλ¬ 
μα δυναμώνει τους παράγοντες 
της πολιτικής τους αποσύνθεσης, 
αποσύνθεση που μεγαλώνει από 
την ώρα που η Ευρώπη έβαλε μέ¬ 
σα της τις χώρες της ουδετερότη¬ 
τας απέναντι στη Ρωσία, όπως εί¬ 
ναι η Σουηδία, η Αυστρία και ιδί¬ 
ως η Φιλανδία. 

Αν διερευνήσει κανείς τη φύση 
του ευρωπαϊκού αδιεξόδου θα βρε¬ 
θεί μπροστά σ’ αυτό που θα μπο¬ 
ρούσαμε να ονομάσουμε βασική 
ευρωπαϊκή αυταπάτη. Πρόκειται 
για την πεποίθηση ότι η ευρωπα¬ 
ϊκή πολιτική ισχύς μπορεί να στη- 
ριχθεί στην οικονομική ισχύ. Έ¬ 
τσι, όσο η πολιτική ενότητα κα¬ 
ταρρέει, τόσο πιο πολύ επιχειρούν 
τα μέλη της να την υποκαταστή¬ 
σουν με την επιτάχυνση της οι¬ 
κονομικής ένωσης και τόσο πε¬ 
ρισσότερο επιδιώκουν να αντικα¬ 
ταστήσουν τα πολιτικά και στρα¬ 
τιωτικά εργαλεία δραστηριότητας 
με τα οικονομικά.Τέτοια είναι τα 
χρηματοδοτικά πρωτόκολλα, η 
τελωνειακή ένωση και άλλα. 

Όλα αυτά αποδείχνονται τρα¬ 
πουλόχαρτα, όταν μια μικρή δύ¬ 
ναμη όπως η Ελλάδα χρησιμο¬ 
ποιεί πολιτικά μέσα πάλης, ενώ 
συμβιβάζεται με κάθε ευρωπαϊκή 
οικονομική αξίωση. Τότε τα πρω¬ 
τόκολλα και τα τελωνεία καταρ¬ 
ρέουν μπροστά στις δήθεν εθνι¬ 
κές απαιτήσεις. Τότε επί ποινή 
θανάτου η Ευρώπη είναι υποχρε¬ 


ωμένη να απαντήσει στην πολι¬ 
τική με πολιτική. 

Αυτό έκανε ο Ντελόρ εκφράζο¬ 
ντας μια βαθιά ανάγκη, την ίδια 
την ουσία της Ευρωπαϊκής Ένω¬ 
σης. Γι’ αυτό η ήττα του είναι με 
τον ίδιο τρόπο έκφραση της ευ¬ 
ρωπαϊκής πολιτικής αποσύνθεσης, 
που προφανώς δε θα μπορέσει ού¬ 
τε στο αναπόφευκτο νέο βέτο του 
Παπανδρέου για την τελωνειακή 
ένοιση και το 4ο χρηματοδοτικό 
πρωτόκολλο να αντιδράσει και να 
ρίξει τις στρατηγικά απαραίτητες 
γέφυρές της με την Τουρκία. 

ΡΩΣΙΑ: 

ΤΩΡΑ 

ΣΑΦΕΣΤΕΡΑ 
ΕΝΑΝΤΙΑ ΣΤΑ 
12 ΜΙΑΙΑ 

Οι αναγνώστες της Νέας Ανα¬ 
τολής είναι ενημερωμένοι για τη 
θέση της Μόσχας στο ζήτημα της 
επέκτασης των ελληνικών χωρι¬ 
κών υδάτων στα 12 ναυτικά μιλιά 
με βάση το ισχύον Δίκαιο της Θά¬ 
λασσας. Πρόκειται για μια θέση 
που ουσιαστικά αντιτίθεται σε μια 
τέτοια προοπτική, καθώς κάτι 
τέτοιο θα ισχυροποιούσε τάσεις α¬ 
νεξαρτησίας που υπάρχουν στη 
χώρα μας και, παράλληλα, θα δη¬ 
μιουργούσε τεράστια προβλήματα 
στα ρώσικα αγκυροβόλια στην πε¬ 
ριοχή, ιδιαίτερα σ’ αυτό των Κυ¬ 
θήρων. 

Τη θέση αυτή επιβεβαίωσε πρό¬ 
σφατη δήλωση του αναπληρωτή 
υπουργού Εξωτερικών της Ρωσί¬ 
ας Κριλόφ στον απεσταλμένο της 
Ελευθεροτυπίας στη Μόσχα Τά- 
κη Μίχα (3 του Δεκέμβρη). Είπε 
σχετικά: «ΗΡωσία αντιτίθεται σε 
οποιαδήποτε μονομερή ενέργεια 
που θα αποσκοπούσε στην αλλα¬ 
γή του υπάρχοντος στάτους κβο 
στο Αιγαίο σήμερα». 

Είχαμε κάνει όμως παράλληλα 
τη διαπίστωση πως ο Παπανδρέ¬ 
ου συντηρεί επίτηδες το θέμα και 
κάνει λόγο για μη εφαρμογή της 
επέκτασης σήμερα, αφήνοντας α¬ 
νοιχτό το ζήτημα για την κατάλ¬ 
ληλη στιγμή, για το μέλλον, δη¬ 
λαδή για τη στιγμή που τα ρώσι¬ 
κα αφεντικά του θα του πουν να 
εξαπολύσει έναν άδικο πόλεμο ε¬ 
νάντια στην Τουρκία. Γι’ αυτό και 
ο Κριλόφ λέει αυτό το “σήμερα”. 

Παρακάτω γίνεται πιο σαφής: 
«Η νέα σύμβαση παρέχει στην Ελ¬ 
λάδα το δικαίωμα να επεκτείνει 
τα χωρικά της ύδατα στα 12 μι¬ 
λιά. όμως στη σημερινή συγκυρία 
μια τέτοια ενέργεια θα είχε αρ¬ 
νητικές επιπτώσεις στην ειρήνη 
της περιοχής και κατά συνέπεια 
θα πρέπει να αποφευχθεί». Το πό¬ 
σο νοιάζονται οι Ρώσοι για την 
ειρήνη της περιοχής το έχουν δεί¬ 
ξει επανειλημμένα. Τραγικό πα¬ 
ράδειγμα η Βοσνία. Η παραπάνω 
τοποθέτηση είναι φανερό πως α¬ 
φήνει ανοιχτό το ζήτημα για το 
μέλλον, για μια “αυριανή συγκυ¬ 
ρία”. 

Οι πραγματικοί πατριώτες πρέ¬ 
πει να καταγγείλουν τη θέση αυ¬ 
τή της ρώσικης υπερδύναμης. 

Η ΑΛΗΘΕΙΑ ΓΙΑ ΤΟ 
ΓΛΩΣΣΙΚΟ ΣΤΗΝ ΕΟΚ 


Τις δυο προηγούμενες βδομάδες 
ο ελληνικός λαός έγινε θύμα ενός 
ακόμη μπαράζ πλύσης εγκεφάλου 
(απ’ αυτά που συνηθίζονται τα τε¬ 
λευταία χρόνια), με αφορμή μια 
γαλλική πρόταση στα πλαίσια της 
Ευρωπαϊκής Ένωσης. Η παραπλη¬ 
ροφόρηση έδωσε και πήρε με τους 
πηχιαίους τίτλους για υποτιθέμε¬ 
νη “κατάργηση” της ελληνικής 
γλώσσας από τη χορεία των επί¬ 
σημων γλωσσών της ΕΕ. Ρωσόδου- 
λοι και σοβινιστές κάθε απόχρω¬ 
σης δημιούργησαν ένα εκρηκτικό 
κράμα και βρήκαν για άλλη μια φο¬ 
ρά την ευκαιρία να προκαλέσουν 
“πολεμικό” κλίμα ενάντια στην 
“ανθελληνική” ΕΕ, η οποία, δήθεν, 
θα έσβηνε με μια μονοκοντυλιά τη 
“γλώσσα των προγόνων”. Προσπά¬ 
θησαν με ισχυρές δόσεις καταστρο¬ 
φολογίας να πείσουν τους αφελείς 
ότι οι Ευρωπαίοι πρότειναν την 
“κατάργηση”(!) της ελληνικής 
γλώσσας, κι ότι αυτό θα αποτελού¬ 
σε καταστροφή για τη γλώσσα μας 
και τον πολιτισμό μας! 

ΠΩΣ ΕΧΕΙ Η ΥΠΟΘΕΣΗ 

Στα ΜΜΕ, που είναι γνωστό πως 
στη μεγάλη τους πλειοψηφία ελέγ¬ 
χονται από το νεοδεξιό μπλοκ, εμ¬ 
φανίστηκε ότι η Γαλλία πρότεινε 
να συζητηθεί και να αποφασιστεί 
στη διάρκεια της προεδρίας της 
στην ΕΕ (δηλαδή μέσα στο πρώτο 
εξάμηνο του ’95) να περιοριστούν 
από δω και πέρα οι επίσημες γλώσ¬ 
σες της ΕΕ σε 5: στα γαλλικά, αγ¬ 
γλικά, γερμανικά, ιταλικά και στα 
ισπανικά. Οπότε άρχισαν όλοι αυ¬ 
τοί που είπαμε παραπάνω να εξα¬ 
πολύουν τους μύδρους τους κατά 
της Γαλλίας και της ΕΕ. 

Η αλήθεια είναι διαφορετική, αλ¬ 
λά και δεν επρόκειτο για “κεραυ¬ 
νό εν αιθρία”, όπως θέλησαν να εμ¬ 
φανίσουν το ζήτημα εδώ. 

Η όλη ιστορία ξεκίνησε με μια 
συνέντευξη του γάλλου αναπλη¬ 
ρωτή υπουργού Ευρωπαϊκών Υπο¬ 
θέσεων Αλέν Λαμασούρ για τους 
πολιτιστικούς στόχους της γαλλι¬ 
κής προεδρίας το πρώτο εξάμηνο 
του 1995. Ο Λαμασούρ τόνισε ότι 
πρώτος στόχος είναι η ενίσχυση 
του πολιτισμικού ευρωπαϊκού 
πλουραλισμού με έμφαση στο θέ¬ 
μα των ξένων γλωσσών και στη 
μάθησή τους στα σχολεία, ώστε η 
αυριανή Ένωση να μην είναι τε¬ 
λικά “μονόγλωσση”. Στα πλαίσια 
αυτά πρότεινε την υποχρεωτική 
εκμάθηση δύο “ζωντανών” ευρω¬ 
παϊκών γλωσσών σε όλες τις χώ¬ 
ρες της ΕΕ, κάτι που σήμερα συμ¬ 
βαίνει μόνο στη Δανία και στο 
Λουξεμβούργο, και μάλιστα στη 
βάση της αμοιβαιότητας. Αυτή η 
προτεραιότητα της γαλλικής προ¬ 
εδρίας, που είναι και άμεση, συνή¬ 
θως αποσιωπάται στη χώρα μας και 
απομονώνεται μόνο η δεύτερη σκέ¬ 
ψη (την ονομάζουμε “σκέψη” ακρι¬ 
βώς γιατί δεν πρόκειται για πρό¬ 
ταση, αφού κάτι τέτοιο μπορεί να 
αποφασιστεί μόνο το 1996, και μά¬ 
λιστα ομόφωνα). 

Ο Λαμασούρ ανέφερε κάτι από 
παλιά γνωστό: ότι υπάρχει πρακτι¬ 
κό πρόβλημα με την πολυγλωσσία 
στα κοινοτικά όργανα, που γίνε¬ 
ται πιο έντονο με τη διεύρυνση της 
ΕΕ. Έτσι είπε ότι η Γαλλία θα προ¬ 


τείνει (για το 1996 μιλάμε) να ξε- 
χωριστούν οι “γλώσσες εργασίας” 
από τις επίσημες γλώσσες της ΕΕ 
και να περιοριστούν οι πρώτες σε 
πέντε, χωρίς να κατονομάζει 
ποιες. Απλά, ο ευρωβουλευτής του 
ΣΥΝ Αλαβάνος (που ήταν αυτός 
που πρώτος “αποκάλυψε” τις δη¬ 
λώσεις Λαμασούρ -και δεν είναι 
τυχαίο αυτό) και τα προσφιλή στο 
στείρο αντιδυτικισμό ελληνικά 
ΜΜΕ υπέθεσαν πως θα “εξοβελι¬ 
στούν” τα ελληνικά, τα ολλανδι¬ 
κά, τα πορτογαλέζικα, τα δανέζι¬ 
κα, τα σουηδικά και τα φιλανδέζι¬ 
κα. Επίσης ο Λαμασούρ υπογράμ¬ 
μισε ότι η πρόταση αυτή θα τεθεί 
για συζήτηση στη λεγάμενη Δια¬ 
κυβερνητική Διάσκεψη του 1996, 
η οποία θα έχει αντικείμενο την 
αναθεώρηση της Συνθήκης του 
Μάαστριχτ. Είναι γνωστό ότι οι ό¬ 
ποιες αποφάσεις θα παρθούν ομό¬ 
φωνα, οπότε ποιο το νόημα των α¬ 
ντιδράσεων, αφού αν θέλει έστω 
και μία κυβέρνηση να μην εφαρ¬ 
μοστεί κάτι τέτοιο μπορεί, έτσι κι 
αλλιώς, να μπλοκάρει τις διαδικα¬ 
σίες προβάλλοντας βέτο; 

Ας δούμε λίγο τη διαφορά ανά¬ 
μεσα στις επίσημες γλώσσες και 
στις γλώσσες εργασίας. Σήμερα οι 
επίσημες γλώσσες είναι 9, και με 
την είσοδο των τριών νέων μελών 
(Αυστρία, Σουηδία, Φιλανδία) γί¬ 
νονται 11. Το άρθρο217 της Συνθή¬ 
κης της Ρώμης προβλέπει τη δυ¬ 
νατότητα να τροποποιηθεί το 
γλωσσικό καθεστώς, μόνο όμως με 
ομοφωνία του Συμβουλίου Κορυ¬ 
φής. Επίσημες είναι οι γλώσσες 
στις οποίες εκδίδονται όλοι οι κοι¬ 
νοτικοί κανονισμοί και νόμοι, τα 
συμπεράσματα του Συμβουλίου Κο¬ 
ρυφής κ.ά., ενώ “γλώσσες εργασί¬ 
ας” είναι μόνο οι δυο-τρεις που 
χρησιμοποιούνται εδώ και χρόνια 
για συνεννόηση στις συνεδριάσεις 
διάφορων επιτροπών και ομάδων 
εργασίας επιπέδου χαμηλότερου α¬ 
πό το Συμβούλιο Υπουργών, δηλα¬ 
δή στις περισσότερες περιπτώσεις. 
Κάτι τέτοιο γίνεται, π.χ., στις συ¬ 
νεδριάσεις της Επιτροπής Μονί¬ 
μων Αντιπροσώπων (ΚΟΡΕΠΕΡ) 
χωρίς μέχρι τώρα να έχουν ακου¬ 
στεί κρωξίματα σαν τα σημερινά. 
Στην ουσία η γαλλική “πρόταση” 
βάζει στο τραπέζι κάτι που ισχύει 
ήδη από χρόνια. 

Σύμφωνα με στοιχεία που κανείς 
δεν αμφισβητεί, για μιάμισης ώρας 
συνεδρίαση χρειάζονται τρεις διερ¬ 
μηνείς για κάθε επίσημη γλώσσα, 
αφού εναλλάσσονται κάθε 30 λε¬ 
πτά λόγω της ιδιαίτερα δύσκολης 
φύσης της δουλειάς αυτής. Μέχρι 
τώρα για 9 επίσημες γλώσσες 
χρειάζονταν 27 διερμηνείς, ενώ α¬ 
πό το Γενάρη 33. Κι όλ’ αυτά όχι 
μόνο για τα Συμβούλια Υπουργών, 
αλλά και για συναντήσεις χαμη¬ 
λότερου επιπέδου. Και, όπως γρά¬ 
φει σχετικά ο Γιώργος X. Παπα- 
γεωργίου στην Ελευθεροτυπία (29/ 
12), «πέρα από το θέμα του κόστους 
υπάρχει και θέμα συνεννόησης. 
Σκεφθείτε τι καταλαβαίνει ένας 
δανός πολιτικός διευθυντής όταν 
ακούει την ομιλία του έλληνα ο¬ 
μολόγου του μεταφρασμένη από τα 
πορτογαλικά, από ιρλανδό διερμη¬ 
νέα (δεν είναι σπάνιο)... Και, όπως 
παρατηρεί ο ανταποκριτής της ί¬ 


διας εφημερίδας στις Βρυξέλλες 
Παντελής Παντελής, «δεν απο¬ 
κλείεται τελικά η Ενωμένη Ευρώ¬ 
πη να μεταβληθεί σε Πύργο της 
Βαβέλ (!)» (30/12). 

Και πραγματικά, έτσι είναι. Υ¬ 
πάρχει κανένας λογικός άνθρωπος 
που να υποστηρίζει ότι θα μπορεί 
αύριο να λειτουργήσει οποιαδήπο¬ 
τε συνάντηση ή συνεδρίαση με ταυ¬ 
τόχρονη διερμηνεία από και προς 
20-25 γλώσσες; 

Παρόμοιο πρόβλημα είχε δη- 
μιουργηθεί παλιότερα για τις 
γλώσσες που θα χρησιμοποιούσε το 
Γραφείο Σημάτων της ΕΕ στην ι¬ 
σπανική πόλη Αλικάντε. Μετά α¬ 
πό πολλές κι έντονες συζητήσεις, 
έγινε δεκτό να χρησιμοποιηθούν 
μόνο 5 γλώσσες εργασίας: γαλλι¬ 
κά, γερμανικά, αγγλικά, ιταλικά 
και ισπανικά. Ο τότε αναπληρω¬ 
τής υπουργός Εξωτερικών Θ. Πά¬ 
γκαλος, σφοδρός αντιευρωπαϊστής 
σήμερα, είχε συμφωνήσει με τις 5 
γλώσσες εργασίας, αν και με τη 
ρητή επιφύλαξη ότι δε θ’ αποτελέ- 
σει προηγούμενο. 

ΔΥΟ ΕΙΔΩΝ 
“ΕΠΙΧΕΙΡΗΜΑΤΑ” 

Τα πρώτα αναφέρονται συνήθως 
από τους σοσιαλφασίστες και εί¬ 
ναι ντυμένα με προοδευτικό μαν¬ 
δύα, με το μανδύα της “πολιτιστι¬ 
κής ισότητας” των λαών και, επο¬ 
μένως, και των γλωσσών. Στις 
“προτάσεις” Λαμασούρ αυτή η ο¬ 
μάδα βλέπει «την προσπάθεια των 
ισχυρών χωρών της ΕΕ να επιβάλ¬ 
λουν την πολιτική, οικονομική και 
πολιτιστική κυριαρχία τους» (Ε- 
φραιμίδης), ενώ για τον Κωνστα- 
ντόπουλο «αποτελείμια μεθόδευ- 
ση για την επιβολή αυταρχικών 
διακρίσεων σε βάρος της ανάπτυ¬ 
ξης, της οικονομικής αλλά και της 
πολιτιστικής οντότητας των κρα- 
τών-μελών της Ευρώπης, των 
λαών της Ευρώπης» (Ελευθεροτυ¬ 
πία, 30/12). Παρόμοιες θέσεις, δυ¬ 
στυχώς, εκφράζει κι η “ευρωπαϊ¬ 
κή” ουρά τους, ο Παπαγιαννάκης. 
ο οποίος, αν και διαβλέπει τη σο¬ 
βαρότητα και το υπαρκτό των προ¬ 
βλημάτων, υποχωρεί στο σοσιαλ- 
φασισμό και στο σοβινισμό μιλώ¬ 
ντας για “επιχειρήματα αρχών”. 

Εδώ έχουμε να παρατηρήσουμε 
τα εξής. Πρώτα απ’ όλα, πρόκει¬ 
ται για απύθμενη υποκρισία των 
σοσιαλφασιστών, αφού δεν υπερα¬ 
σπίζονται το ζήτημα της “ισοτιμί¬ 
ας των γλωσσών” μέχρι την έσχα¬ 
τη συνέπειά του: Δε λένε λέξη για 
τη βίαιη επιβολή της ελληνικής 
γλώσσας σε εθνικές και γλωσσι¬ 
κές μειονότητες στην ίδια μας τη 
χώρα, όπου τελούν υπό απαγόρευ¬ 
ση γλώσσες όπως τα μακεδονικά 
ή τα τσιγγάνικα και τα πομάκικα. 
Ας θυμηθούμε σχετικά ότι από το 
1981 το Ευρωπαϊκό Κοινοβούλιο υ¬ 
ιοθέτησε το ψήφισμα Ατίβ “για έ¬ 
να Χάρτη των Δικαιωμάτων Εθνι¬ 
κών Μειονοτήτων και Περιφερεια¬ 
κών Γλωσσών και Πολιτισμών”, 
ενώ ακολούθησε η ίδρυση του “Ευ¬ 
ρωπαϊκού Γραφείου των λιγότερο 
διαδεδομένων γλωσσών”, ενός 
συμβουλευτικού οργάνου με έδρα 
το Δουβλίνο που διαθέτει τοπικά 
γραφεία σ’ όλες τις χώρες εκτός 
από την Ελλάδα, η οποία μάλιστα 


αποφεύγει κάθε συνεργασία με 
τους υπευθύνους του. Το πρόβλη¬ 
μα επανήλθε στο Ευρωκοινοβού¬ 
λιο το 1987 με το ψήφισμα Κιιγρβτ8, 
στο οποίο καλούνταν τα κράτη-μέ- 
λη να αναγνωρίσουν νομικά τις 
γλωσσικές τους μειονότητες. Οι 
μόνοι που είχαν αντιδράσει ήταν 
ορισμένοι γάλλοι και έλληνες ευ¬ 
ρωβουλευτές (Πλασκοβίτης, Γερο- 
ντόπουλος, Αλαβάνος). Το ψήφι¬ 
σμα αυτό μάλιστα όριζε ρητά, για 
να μην προβάλλονται προσχήμα¬ 
τα, ότι η εφαρμογή του «δεν πρέ¬ 
πει να θέσει σε κίνδυνο την εδαφι¬ 
κή ακεραιότητα ή τη δημόσια τά¬ 
ξη των κρατών». 

Έπειτα, όταν μιλάμε για “ισοτι¬ 
μία” πρέπει και να καταλαβαίνου¬ 
με τι εννοούμε. Εμείς, για παρά¬ 
δειγμα, εννοούμε το να έχει το δι¬ 
καίωμα ένας λαός ή μια μειονότη¬ 
τα να μιλάει, να γράφει και να δι¬ 
δάσκεται χωρίς κανένα εμπόδιο 
στη μητρική του (της) γλώσσα. 

Είναι άλλο πράγμα όμως η ισο¬ 
τιμία στα χαρτιά, όπως εννοούν ο 
σοσιαλφασισμός κι ο σοβινισμός. 
Γιατί όση “ισοτιμία” και να υπάρ¬ 
χει στα χαρτιά, στην πράξη η ζωή 
έχει τους δικούς της κανόνες. Και 
η ζωή έχει κάνει κυρίαρχες στην 
παγκόσμια επικοινωνία μερικές 
γλώσσες, με προεξάρχουσα την αγ¬ 
γλική και, δευτερευόντως, τη γαλ¬ 
λική και τη γερμανική. Σύμφωνα 
με τη στατιστική υπηρεσία της κοι¬ 
νότητας, το 85% των νέων Ευρω¬ 
παίων διδάσκεται τα αγγλικά, ενώ 
μόνο το 32% τα γαλλικά και το 
16% τα γερμανικά. Αλλά το ίδιο 
γεγονός έρχεται να επιβεβαιώσει 
και το κρατικό καθεστώς της δι¬ 
δασκαλίας ξένων γλωσσών στη 
χώρα μας. Τι διδάσκονται υποχρε¬ 
ωτικά ως ξένη γλώσσα τα ελλη¬ 
νόπουλα τόσα χρόνια στα σχολεί¬ 
α; Τα αγγλικά. Με ποιο κριτήριο; 
Με το κριτήριο προφανώς ότι εί¬ 
ναι η πιο ευρέως ομιλούμενη γλώσ¬ 
σα στον κόσμο. Αλλά και πρόσφα¬ 
τα, που με μια παράλληλη κίνηση 
το υπουργείο Παιδείας εισήγαγε 
ξένη γλώσσα από την Δ' τάξη Δη¬ 
μοτικού και δεύτερη ξένη γλώσσα 
στο Γυμνάσιο, ποιες γλώσσες επέ¬ 
βαλε; Στο μεν Δημοτικό τα αγγλι¬ 
κά, ενώ στο Γυμνάσιο τα γαλλικά 
και γίνεται συζήτηση και για τα 
γερμανικά. Γιατί οι θιασώτες της 
“ισοτιμίας των γλωσσών” δεν κά¬ 
νουν πρόταση να μπουν τα δανέ¬ 
ζικα ή τα πορτογαλέζικα ή τα φι¬ 
λανδικά; Το ότι δεν τις ιεραρχούν 
ως πρώτη προτεραιότητα σημαίνει 
μήπως υποτίμηση των γλωσσών 
αυτών ή, ακόμα χειρότερα, γλωσ¬ 
σικό ιμπεριαλισμό απέναντι τους, 
ή μήπως αναγνώριση του αυτονό¬ 
ητου πλέον γεγονότος ότι τα αγ¬ 
γλικά έχουν γίνει σήμερα παγκό¬ 
σμια γλώσσα συνεννόησης; Λίγη 
σοβαρότητα δε βλάφτει. 

Ακολουθεί η δεύτερη ομάδα “ε¬ 
πιχειρημάτων”, που έχει να κάνει 
με τη δήθεν ιδιαιτερότητα της ελ¬ 
ληνικής γλώσσας και την “ανωτε- 
ρότητά” της απέναντι σ’ όλες τις 
άλλες, κι όχι μόνο τις ευρωπαϊκές. 
Ιδιαιτερότητα έχει, με μια ορισμέ¬ 
νη έννοια, κάθε γλώσσα, αλλά οι 
σοβινιστές μας δεν εννοούν αυτό. 
Εννοούν, και το λένε καθαρά, ότι 
“εμείς” δώσαμε τον πολιτισμό 
στους “βάρβαρους” Ευρωπαίους, ό¬ 
τι όταν “εμείς” παρήγαμε πολιτι¬ 
σμό οι Ευρωπαίοι έτρωγαν βαλα¬ 
νίδια και έμεναν σε σπηλιές και 
παρόμοιες ρατσιστικές σαπουνό¬ 
φουσκες. Μιλώντας αντιιστορικά 
και δογματικά, ξεχνούν να πουν ό¬ 


τι δεν είμαστε “εμείς” που πετύ¬ 
χαμε κάτι τέτοιο, αλλά οι αρχαίοι 
Έλληνες, από τους οποίους εμείς 
οι σύγχρονοι νεοέλληνες μόνο το 
όνομα έχουμε κρατήσει. 

Στη βάση παρόμοιων αντιλήψε¬ 
ων βρίσκονται τοποθετήσεις όπως 
αυτή του Έβερτ: «Ανέπρεπε να συ- 
ζητείται μια γλώσσα στην Ευρώ¬ 
πη, αυτή είναι η αρχαία ελληνι- 
κή.,.Ηβάση είναι μία. Ότι ο ευρω¬ 
παϊκός πολιτισμός στηρίζεται στην 
ελληνική γλώσσα και τον ελληνι¬ 
κό πολιτισμό». Ή αυτή του Παπα- 
θεμελή: «Και ως σκέψη αποτελεί 
ανοσιούργημα». Ακολουθεί κατά 
πόδας και ο Ελεύθερος Τύπος: «Η 
ελληνική είναι η μόνη γλώσσα ό¬ 
λων των γλωσσών. Η Ελλάδα, ε¬ 
πίσης, είναι η μόνη όλων των χω¬ 
ρών...» 

Το έκδηλα αντιφατικό στην πε¬ 
ρίπτωσή μας είναι ότι το δεύτερο 
“επιχείρημα” αναιρεί το πρώτο. Ε¬ 
νώ δηλαδή πολλοί στηρίζουν τη 
γνώμη τους στην “ισότητα των 
γλωσσών”, παράλληλα θέλουν να 
υπερτονίσουν το ρόλο της ελληνι¬ 
κής γλώσσας μ’ έναν τρόπο (και 
δε θα μπορούσε αυτό να γίνει αλ¬ 
λιώς) που αναδεικνύει την ελλη¬ 
νική ως γλώσσα των γλωσσών, δη¬ 
λαδή την παρουσιάζει ανώτερη απ’ 
όλες τις ευρωπαϊκές γλώσσες, α¬ 
κυρώνοντας έτσι το ίδιο το δικό 
τους “επιχείρημα” ότι όλες οι 
γλώσσες είναι ισότιμες. Ή είναι ι¬ 
σότιμες, οπότε η ελληνική δεν εί¬ 
ναι ανώτερη από τις άλλες, ή δεν 
είναι, οπότε δεν μπορούμε να στη¬ 
ριζόμαστε στο “επιχείρημα” της ι¬ 
σοτιμίας. Αυτοί θέλουνε και την 
πίτα ολόκληρη και το σκύλο χορ¬ 
τάτο. 

Το μέγεθος της υποκρισίας όμως 
αποκαλύπτεται όταν έρθουμε στην 
πράξη: Τα ίδια ακριβώς κανάλια 
και οι εφημερίδες και οι ραδιοφω¬ 
νικοί σταθμοί που ξεσηκώνουν την 
προπαγάνδα για την “καθαρότητα” 
και την “ανωτερότητα” της ελλη¬ 
νικής γλώσσας και χύνουν δηλη¬ 
τήριο κατά των “κακών Ευρωπαί¬ 
ων” είναι αυτά που πρώτα κατα¬ 
στρατηγούν τις αρχές τους (αν υ¬ 
ποθέσουμε ότι έχουν τέτοιες). Για 
παράδειγμα, πώς ονομάζονται σχε¬ 
δόν όλα τα κανάλια; Με τα “ελ¬ 
ληνικότατα” ονόματα Μβ§α, Αη- 
ΐεηπιι, δ!ιγ, δΐατ, δθνεπ X, Νε\ν 
ΘΙιαηηεΙ, Τε1ε-Θίΐγ, 1ετοηγιηο 
Οτοονγ κττ. Τα ραδιόφωνα: δ1τγ, 
Αηΐεηηα, ΓΙίΐ^Ιι. ΚΪ88, ΚΙίΡ, ΟίΐΙ;ιχγ 
και τα παρόμοια. Όπως παρατηρεί 
εύστοχα ο “Καιρός” της Ελευθε¬ 
ροτυπίας, «και οι ελληνικές λέξεις 
χάμπουργκερ, φαξ, ντίσκο, τίμπερ- 
λαντ, κομπιούτερ, σακβουαγιάζ, σι- 
ντι, κρουασάν, σουπερμάρκετ, κα¬ 
μπριολέ, τι θα γίνουν;» 

Και για να μην παρεξηγούμαστε: 
Εμείς δεν έχουμε κανένα πρόβλη¬ 
μα να ονομάζονται έτσι τα κανά¬ 
λια και οι σταθμοί ή εκπομπές στιλ 
θειο, Βτανο ή Ρ;ιηΙ;ΐ8(ΐεο, γιατί σε 
τελική ανάλυση αυτό που μας εν¬ 
διαφέρει είναι η ουσία κι όχι ο τύ¬ 
πος. Ούτε έχουμε πρόβλημα με τις 
ξένες γλώσσες. Το ακριβώς αντί¬ 
θετο θα λέγαμε: ό,τι βοηθάει την 
επικοινωνία των λαών μεταξύ τους 
είναι αποδεκτό, ό,τι την εμποδίζει 
απορριπτέο. Και στη βάση αυτή, 
αλλά και λόγους πρακτικούς και 
οικονομικούς (κάτι που όλοι, χω¬ 
ρίς εξαίρεση, παραδέχονται), είμα¬ 
στε καθαρά υπέρ της γαλλικής ά¬ 
ποψης. 

ΑΓΓΛΙΚΑ Ή ΓΑΛΛΙΚΑ; 

Είπαν πολλοί στη χώρα μας ότι, 
συνέχεια στη σελ. 6 

συνέχεια από τη σελ. 1 

Είναι σκόπιμο εδώ να αναφέρου¬ 
με την ιστορία του γάλλου Πρω¬ 
θυπουργού Μπερεγκοβουά, ο οποί¬ 
ος αυτοκτόνησε όταν η εφημερί¬ 
δα Κανάρ Ανσενέ αποκάλυψε ό¬ 
τι, για να αγοράσει ένα μικρό δια¬ 
μέρισμα στο Παρίσι, είχε πάρει 
στη διάρκεια της πρωθυπουργίας 
του ένα άτοκο δάνειο περίπου σα¬ 
ράντα εκατομμυρίων από το φίλο 
του μεγαλοεπιχειρηματία Πιαλά, 
ο οποίος αργότερα εκμεταλλεύ- 
θηκε μια αποκλειστική πληροφο¬ 
ρία που είχε από το πρωθυπουρ- 
γικό γραφείο για την επιχειρημα¬ 
τική του ανέλιξη. Ο Μπερεγκο¬ 
βουά δεν μπόρεσε να αντέξει τον 
ηθικό εξευτελισμό. 

Σε μια εκπομπή σχολιασμού αυ¬ 
τής της πράξης ο εκδότης του Βή¬ 
ματος Σταύρος Ψυχάρης είχε πει: 
«Καλά έκανε και αυτοκτόνησε ο 
Μπερεγκοβουά. Και αν είναι να 
αυτοκτονουν πολιτικοί επειδή οι 
εφημερίδες αποκαλύπτουν σκάν¬ 
δαλα. να πέφτουν από το μπαλ¬ 
κόνι για να μη χάνουμε και το θέ¬ 
αμα ” (Αυριανή , 15/1). Δεν μπορεί 
κανείς να υποστηρίξει την άπο¬ 
ψη του Ψυχάρη. Αλλά ο ηγέτης 
που δεν αυτοκτονεΐ και δεν πα- 
ραιτείται όταν αποκαλύπτεται το 
σκάνδαλο, σίγουρα δεν επιτρέπε¬ 
ται να υπερηφανεύεται γι’ αυτό. 

Δεν επιτρέπεται επίσης ηγέτης 
κόμματος και ηγέτης χώρας να 
προχωρά με ελαφριά συνείδηση σε 
μια πράξη που, σε μια περίοδο ε¬ 
σωκομματικής πάλης, φθείρει πο¬ 
λιτικά το κόμμα του και διασύρει 
τη χώρα. Δεν μπορεί να αναγκά¬ 
ζει τα στελέχη και τη βάση του 
κόμματος σε εξευτελισμό για την 
υπεράσπισή του. Η ιστορία αυτή 
σχολιάστηκε σε όλες τις μεγάλες 
ξένες εφημερίδες ( Αιμπερασιόν ; 
Φαϊνάνσιαλ Τάιμς κτλ.) και κλό¬ 
νισε βέβαια ακόμα περισσότερο 
την οικονομική και πολιτική α¬ 
ξιοπιστία ολόκληρης της χώρας. 
Μόνο ένας πράκτορας με φασι¬ 
στική συνείδηση μπορεί να συμπε- 
ριφέρεται έτσι στο λαό και το 
κόμμα του και να δίνει στον εαυ¬ 
τό του το δικαίωμα να παρασύ- 
ρεται με αυτό τον αισχρό τρόπο 
από τα πάθη του. 

Εφόσον βέβαια θέλει να τα κά¬ 
νει όλα αυτά ο Παπανδρέου, επι¬ 
βάλλεται τουλάχιστον να επιτρέ¬ 
πει τον ελεύθερο σχολιασμό των 
πράξεών του. Αλλά ο Παπανδρέ¬ 
ου με τη θρασύτητα χιλΐων Χίτλερ 
έκοψε τις εκπομπές Προφίλ του 
Παναγιωτόπουλου και Η ιστορία 
μιας βίλας-Η ιστορία μιας γυναί¬ 
κας του Γ. Τράγκα λίγο πριν 
βγουν στον αέρα. Η πρώτη είχε 
σα θέμα συνέντευξη του Κουρή με 
θέμα τη βίλα και την αλλαγή 
γραμμής της Αυριανής και η δεύ¬ 
τερη ήταν ένα γενικό ρεπορτάζ 
για τη βίλα. Πρόκειται για λογο¬ 
κρισία του αισχίστου είδους και 
φασισμό που δεν επιτρέπει να 
σχολιάζουν όποιοι θέλουν και ό¬ 
πως θέλουν τις πομπές του. Η ό¬ 
λη ιστορία περιλαμβάνει ακόμα 
και ξυλοδαρμό συνεργάτιδας του 
εκδότη της Αυριανής, η οποία εί¬ 
χε μόλις παραλάβει τη βιντεοκα¬ 
σέτα με την επίμαχη συνέντευξη 
από τον ΑΝΤ-1, την οποία και της 
απέσπασαν οι τραμπούκοι του 
Παπανδρέου. Σχετικά με τον ξυ¬ 
λοδαρμό αυτό ο βουλευτής επι¬ 


κράτειας της Ν.Δ. Πυλαρινός έ¬ 
κανε δήλωση στην οποία αναφε¬ 
ρόταν σε «γκανγκστερισμό και 
μαφιόζικους εκβιασμούς» σε βά¬ 
ρος των δημοκρατικών ελευθε¬ 
ριών ( Αδέσμευτος Τύπος, 13/1). Τε¬ 
λικά, χάρη στην επιμονή του Κου¬ 
ρή, που απέκτησε αντίγραφο της 
εκπομπής και ανακοίνωσε ημερο¬ 
μηνία μετάδοσής της στο Κανάλι 
5, μεταδόθηκε η συνέντευξη και 
από τον ΑΝΤΕΝΝΑ. 

Όσο για τους υπουργούς που δέ¬ 
χτηκαν να καλύψουν τον Παπαν¬ 
δρέου εμφανιζόμενοι σα δανειστές 
του, είναι βαθιά διεφθαρμένοι για¬ 
τί έγιναν συνεργοί σε αυτή την 
τόσο βρόμικη απάτη. Και είναι ε- 
ξευτελισμός ιδιαίτερα για τον τό¬ 
σο προσεχτικό ρωσόδουλο υπουρ¬ 
γό Εξωτερικών Παπούλια που δή¬ 
λωσε ότι βοήθησε ένα φίλο του 
στην ανάγκη του. 

ΤΟ ΠΟΛΙΤΙΚΟ ΠΑΙΧΝΙΔΙ 

Πολλοί μίλησαν για επιστροφή 
του1989 και για προσωπική επί¬ 
θεση στον Παπανδρέου για την 
πολιτική που επιλέγει. Τέτοια ή¬ 
ταν και η ανακοίνωση τύπου του 
ΠΑΣΟΚ στις 12/1. Όμως από το 
1989 ο Παπανδρέου βγήκε αλώ¬ 
βητος και χτυπήθηκε η αυτοδυ¬ 
ναμική τάση του ΠΑΣΟΚ. Η τά¬ 
ση αυτή φαίνεται ότι τώρα μπαί¬ 
νει και πάλι στο στόχαστρο των 
πάντων σαν “άμεσο περιβάλλον” 
και καλείται να υπερασπίσει τον 
Παπανδρέου. Δεν είναι τυχαίο ό¬ 
τι μόνο ο Τσοχατζόπουλος και ο 
Γιαννόπουλος έκαναν δηλώσεις 
υπέρ του Παπανδρέου, ενώ οι Λα- 
λιώτης και Κουβελάκης, τα πρω- 
τοπαλίκαρα του σοσιαλφασισμού, 
εμφανίζονταν με το “χέρι στην 
σκανδάλη” για να αποκαταστή¬ 
σουν τη νομιμότητα που παραβί¬ 
ασε ο Παπανδρέου. Την πιο “αρι¬ 
στερή” κριτική μέσα από το ΠΑ¬ 
ΣΟΚ έκανε ο Πάγκαλος και τη 
μεγαλύτερη φασαρία την προκά- 
λεσε ο Κουρής. Σ’ ό,τι αφορά τα 
τρία μικρά τέρατα (ΠΟΛ-ΣΥΝ- 
ψευτοΚΚΕ), εξαντλήθηκαν σε μια 
γενικόλογη φιλολογία για τους 
θεσμούς χωρίς να θέσουν ζήτημα 
παραίτησης του πρωθυπουργού. 

Η λεγάμενη “έκρηξη” Πάγκα¬ 
λου, ο οποίος μίλησε για ζήτημα 
«πολιτικής αισθητικής, δωρολη¬ 
ψίας και αξιοκρατίας», συνοψίζε¬ 
ται στην κατηγορία του ενάντια 
στο άμεσο περιβάλλον του πρω¬ 
θυπουργού και στη δήλωση ότι «με 
τέτοιου είδους συναλλαγές αμαυ¬ 
ρώνεται η εικόνα του Α. Παπαν¬ 
δρέου, που υφίσταται τις συνέ¬ 
πειες μιας πολύ κακής και πολύ 
κουτής παρέμβασης διαφόρων αν¬ 
θρώπων που τον περιβάλλουν, που 
καλό θα ήταν όσο το δυνατόν συ¬ 
ντομότερα να τους αποπέμψει» 
(Καθημερινή, 14/1). 

Το “άμεσο περιβάλλον” είναι 
βέβαια ο Τσοχατζόπουλος, και αυ¬ 
τή η δήλωση του Πάγκαλου εξη¬ 
γεί το γεγονός ότι τελικά δεν 
πάρθηκε κανένα πειθαρχικό μέ¬ 
τρο εναντίον του. Γιατί ο Πάγκα¬ 
λος δε ζητά την παραίτηση του 
πρωθυπουργού, αλλά την αποπο¬ 
μπή “διαφόρων ανθρώπων”. Ο Πά¬ 
γκαλος επίσης δε δίστασε να ε¬ 
πιτεθεί ευθέως στον Τσοχατζό- 
πουλο, τον οποίο κατηγόρησε ότι 
«έχει τη μεγαλύτερη ομάδα στο 
ΠΑΣΟΚ που δρα στα όρια του πα¬ 


ραδεκτού και προσπαθεί να απο¬ 
κλείσει στελέχη». Μίλησε ακόμα 
για « γάγγραινα των γραφειοκρα¬ 
τών της Χαριλάου Τρικούπη που 
είναι θανάσιμοι κίνδυνοι για την 
ενότητα και το μέλλον του ΠΑ¬ 
ΣΟΚ». 

Σ ε απάντηση ο Τσοχατζόπου¬ 
λος δεν υπερασπίστηκε τον εαυ¬ 
τό του, αλλά τη νομιμότητα της 
βίλας Παπανδρέου, δηλώνοντας 
ότι: « Υπάρχει μια τεκμηριωμένη 
απόδειξη για το πώς ο πρωθυ¬ 
πουργός αγόρασε το σπίτι του. Θέ¬ 
μα ουσιαστικό και δεν υπάρχει και 
δεν πρόκειται να υπάρξει». (Αυ¬ 
ριανή, 17/1). Έτσι απέδειξε την ι¬ 
διότητα του κακού συμβούλου και 
επισπεύδει με αυτόν τον τρόπο 
την πτώση του. 

Για τους Λαλιώτη και Κουβε- 
λάκη το μόνο που γίνεται γνω¬ 
στό είναι ότι διαφωνούν με τη δή¬ 
λωση Παπανδρέου για το “πόθεν 
έσχες” και ετοιμάζονται να επέμ- 
βουν. Ειδικότερα για το Λαλιώτη 
λέγεται ότι θα ασχοληθεί με τις 
πολεοδομικές παρανομίες που έ¬ 
χουν γίνει στη βίλα. Βέβαια, μέ¬ 
χρι τώρα και οι δύο έχουν μείνει 
στην πρόθεση. Ασφαλώς περιμέ¬ 
νουν το σκάνδαλο να δυναμώσει 
για να φάνε τον Τσοχατζόπουλο, 
δίχως όμως να αποκεφαλίσουν 
τον Παπανδρέου. Γι’ αυτό ΠΟΛΑ, 
ΚΚΕξ, ΣΥΝ παίρνουν κεντρώα θέ¬ 
ση στη σύγκρουση και προσπα¬ 
θούν έτσι και τον Κουρή να κερ¬ 
δίσουν και τον Παπανδρέου να 
προστατέψουν. 

Ο Κουρής, που έχει ξεκινήσει 
μέσω της Αυριανής την αντιΠΑ- 
ΣΟΚική του εξέγερση, η οποία 
χτυπάει αντικειμενικά κυρίως την 
τάση της αυτοδυναμίας που μέχρι 
τώρα υποστήριζε, επειδή δεν είχε 
την πολιτική συνείδηση να ξεχω¬ 
ρίσει τους φίλους του από τους ε¬ 
χθρούς του μέσα στο ΠΑΣΟΚ ή¬ 
ταν αυτός που ξεσήκωσε τη με¬ 
γαλύτερη φασαρία για τη βίλα. 
Βρήκε όμως έναν ανέλπιστο σύμ¬ 
μαχο. Αυτός ήταν το ψευτοΚΚΕ. 
Συγκεκριμένα, ο Ηλίας Λεγγέ- 
ρης από το Γραφείο Τύπου της 
Κ.Ε. του ψευτοΚΚΕ έκανε μία μα¬ 
κροσκελή δήλωση για την απαγό¬ 
ρευση των εκπομπών, στην οποία 
αναφέρει ότι « παρόλο που είχαμε 
και έχουμε διαφωνίες με την πο¬ 
λιτική γραμμή του συγκροτήμα¬ 
τος Κουρή, δεν μπορούμε παρά να 
καυτηριάσουμε το γεγονός της α¬ 
παγόρευσης, η οποία θίγει θε¬ 
μελιώδη δημοκρατικά δικαιώμα¬ 
τα...» (Ριζοσπάστης, 13/1). 

Βέβαια, το ψευτοΚΚΕ δεν είναι 
γνωστό για τις δημοκρατικές του 
ευαισθησίες. Η απόδειξη είναι ό¬ 
τι στο σχετικό ρεπορτάζ για τη 
λογοκρισία αφιέρωσε το μεγαλύ¬ 
τερο μέρος στην καταγγελία του 
Βαρδινογιάννη, του Κυριάκού και 
της ιδιωτικής τηλεόρασης γενι¬ 
κότερα, παρά στη φασιστική δια¬ 
ταγή της κυβέρνησης. Το Βαρδι- 
νογιάννη και τον Κυριάκού τους 
χαρακτηρίζει μάλιστα συνεργάτες 
στο έγκλημα, δηλαδή θύτες και ό¬ 
χι θύματα. Ο Βαρδινογιάννης και 
ο Κυριάκού μπορεί σαν κεφάλαιο 
να υποτάσσονται στις απειλές και 
τις διαταγές της εκάστοτε κυβέρ¬ 
νησης αλλά δεν έχουν ούτε την 
κύρια ούτε τη μεγαλύτερη ούτε 
καν την ίδια ευθύνη για το περι¬ 
στατικό. 


Η υποστήριξη του ψευτοΚΚΕ 
στον Κουρή οφείλεται στο ότι ο 
τελευταίος, στα πλαίσια της γε¬ 
νικής αντιΠΑΣΟΚικής του εξέ¬ 
γερσης, έχει ρίξει γέφυρες στο 
ψευτοΚΚΕ, και μάλιστα στη συ¬ 
γκεκριμένη συνέντευξη έκανε την 
αυτοκριτική του επειδή « μαζί με 
τον Ανδρέα λεηλάτησαν τις ψή¬ 
φους της Αριστερός». Στην ίδια 
συνέντευξη παραδέχθηκε ότι στις 
δύσκολες στιγμές είχε σαν εναλ¬ 
λακτική λύση το ψευτοΚΚΕ. Έ¬ 
τσι, ο Κουρής, που τρέφει τις αυ¬ 
ταπάτες του γενικότερα για το 
χαρακτήρα αυτού του κόμματος, 
έκανε δήλωση μετάνοιας και έ¬ 
τσι του αναγνωρίστηκαν από το 
ρώσικο πρακτορείο τα δημοκρατι¬ 
κά του δικαιώματα. Απέδειξε ταυ¬ 
τόχρονα την έλλειψη ήθους, τον 
τυχοδιωκτισμό του και την πολι¬ 
τική του ηλιθιότητα. 

Όσον αφορά τον Έβερτ, αυτός 
έκανε πολλές ωραίες δηλώσεις 
αλλά δεν υπέβαλε πρόταση μομ¬ 
φής. 

Σε χαμηλούς τόνους κινήθηκαν 
τόσο ο Σαμαράς όσο και ο Συνα¬ 
σπισμός επικεντρώνοντας το ζή¬ 
τημα στην αλλαγή των θεσμών. 

Επί της ουσίας το ψευτοΚΚΕ α¬ 
νακάλυψε για άλλη μια φορά αυ¬ 
τό που ανακαλύπτει πάντα. Ότι 
δηλαδή, σύμφωνα με τη δήλωση 
της Παπαρρήγα, «υπάρχουν προ¬ 
σωπικά κέρδη που μπορεί να έ¬ 
χουν οι πολιτικοί. Να πάρουμε υ¬ 
πόψη ότι αυτοί που κερδίζουν κυ¬ 
ρίως είναι το μεγάλο κεφάλαιο, 
είναι οι καπιταλιστές. Ξένοικαι 
ντόπιοι. Αυτοί που βγάζουν τη με¬ 
ρίδα του λέοντος και δίνουν κά¬ 
ποιο “ρεγάλο ” σε αυτούς που τους 
βοηθάνε να περάσουν αυτή την 
πολιτική ». Για το σκάνδαλο του 
Ανδρέα και της Μιμής φταίει το 
ξένο και ντόπιο κεφάλαιο, εννο¬ 
ώντας ως ξένο το ιδιωτικό. Τη δή¬ 
λωση της Παπαρρήγα εξειδικεύ¬ 
ει ο Σκυλάκος ως εξής: «Είναι 
ντροπή να μιλάμε ότι υπάρχει αυ¬ 
τή τη στιγμή “πόθεν έσχες ” στην 
Ελλάδα, όταν είναι ανώνυμες οι 
μετοχές, όταν αγοράζει ο άλλος 
ανώνυμη εταιρία χωρίς να δικαιο¬ 
λογεί την προέλευση των χρημά¬ 
των -με πρόσφατο νόμο καθιερώ¬ 
θηκε αυτό- και όταν είναι ελεύ¬ 
θερη η διακίνηση κεφαλαίων στο 
εξωτερικό, με το οποίο γίνεται και 
η μεγάλη φοροδιαφυγή. Τα άλλα 
όλα είναι κοροϊδία (Ριζοσπάστης, 
13/1). Δηλαδή τσακίστε τις ανώ¬ 
νυμες εταιρίες, το δυτικό κεφά¬ 
λαιο για να μη χτίζει βίλες ο Αν- 
δρέας για τη Δήμητρα. Αυτά από 
το κόμμα του λαού, το οποίο δή¬ 
θεν δε φοβάται το “πόθεν έσχες”. 
Όμως το ψευτοΚΚΕ δεν είχε ε¬ 
ξήγηση για τα σχετικά κονδύλια 
που αποκαλύφθηκε ότι πέρασαν 
από το ταμείο της πρώην ΕΣΣΔ 
στο ταμείο της Παπαρρήγα με την 
πτώση του ανατολικού μπλοκ. 
Άλλωστε το ψευτοΚΚΕ δεν έχει 
απολογηθεί ακόμα για τη συλλο¬ 
γική του σκανδαλώδη βίλα, για 
το πιο πολυτελές κομματικό οι¬ 
κοδόμημα της χώρας, το “σπίτι 
του λαού” στον Περισσό.Αυτό το 
ξέχασαν όλοι εκείνοι που βιάστη¬ 
καν να βάλουν στον αντίποδα της 
Μιμής την Παπαρρήγα, που δή¬ 
λωσε μηδέν εισοδήματα. Μα α¬ 
σφαλώς αυτή είναι η υπεροχή της 
αστικής τάξης νέου τύπου σε σχέ¬ 
ση με την παλιά. Η παλιά αστική 
τάξη εμφανίζει την ατομική της 
ιδιοκτησία, η νέου τύπου δεν την 


εμφανίζει γιατί η ιδιοκτησία της 
παίρνει τη μορφή της κομματικής, 
ή ακόμα και της παλλαϊκής ιδιο¬ 
κτησίας. Το πόθεν έσχες δεν 
πιάνει ποτέ τη νομενκλατούρα, 
γιατί γι’ αυτήν ποτέ δεν υπάρχει 
“έσχες”. Η Παπαρρήγα θα έχει 
πάντα σωφέρ, αλλά δε θα έχει πο¬ 
τέ αμάξι. Γι’ αυτό ο σοσιαλφα- 
σισμός θα είναι πάντα ο κερδισμέ¬ 
νος από τις σκανδαλολογικές εκ¬ 
στρατείες τύπου Κουρή. 


ΤΟ ΓΛΩΣΣΙΚΟ 
ΣΤΗΝ ΕΟΚ 

συνέχεια από τη σελ. 5 

αν πραγματικά ήθελαν οι Γάλλοι 
να κάνουν οικονομία στην ΕΕ, θα 
'πρεπε να καταργήσουν τη μετα¬ 
φορά της έδρας του Ευρωκοινοβου¬ 
λίου από τις Βρυξέλλες στο Στρα¬ 
σβούργο, κάτι που θα κοστίσει 125 
εκατ. Ε(3υ χρόνο (περίπου 37 δισ. 
δρχ.). Αυτό μπορεί να είναι κάτι 
που όντως θα μπορούσε να απο¬ 
φευχθεί ως περιττό έξοδο, όμως τι 
σχέση έχει αυτό με το πραγματικό 
πρόβλημα που συζητάμε; Αυτό α¬ 
ποτελεί μετάθεση του συγκεκριμέ¬ 
νου προβλήματος. Εδώ δε μετράμε 
τις προθέσεις των Γάλλων, οι ο¬ 
ποίες, σε τελική ανάλυση, λίγο μας 
ενδιαφέρουν, αλλά την ουσία του 
προβλήματος.Άλλωστε, δεν πι¬ 
στεύουμε πως οι Γάλλοι πρότειναν 
κάτι τέτοιο για να χτυπήσουν τις 
μικρές χώρες, όσο για να κατοχυ¬ 
ρώσουν τη δική τους γλώσσα ως 
μία από τις πέντε, μπροστά στον 
κίνδυνο που νομίζουν ότι διατρέ¬ 
χουν τα γαλλικά από τα αγγλικά, 
τα οποία σήμερα σ’ ένα μεγάλο 
βαθμό έχουν εκτοπίσει τις άλλες 
γλώσσες απ’ όλες σχεδόν τις σφαί¬ 
ρες της διεθνούς ζωής. Σε παλιό- 
τερες εποχές, πράγματι, τα γαλλι¬ 
κά ήταν η γλώσσα της διεθνούς δι¬ 
πλωματίας. Με την παγκόσμια κυ¬ 
ριαρχία όμως του αγγλικού και, αρ¬ 
γότερα, του αμερικάνικου ιμπερια¬ 
λισμού η κατάσταση αυτή άλλαξε 
προς όφελος της αγγλικής γλώσ¬ 
σας. Αυτή σήμερα είναι μια πραγ¬ 
ματικότητα που κανείς δεν μπορεί 
να παραγνωρίσει. Το αν οι Γάλλοι 
παρουσιάζουν στο συγκεκριμένο 
ζήτημα έναν ιδιόμορφο εθνικισμό 
απέναντι στην αγγλική γλώσσα 
(βλέπε το νόμο Τουμπόν για την 
“εθνική εκκαθάριση” της γαλλικής 
γλώσσας από τους ξενικούς, κυρί¬ 
ως τους αγγλικούς όρους), αυτό εί¬ 
ναι κάτι που αφορά τους ίδιους και, 
το πολύ-πολύ, τους Άγγλους. Αυ¬ 
τό που εμείς έχουμε χρέος να εξε¬ 
τάσουμε είναι αν μία άποψη ή πρό¬ 
ταση διευκολύνει την ενότητα της 
Ευρώπης, αν λύνει πρακτικά προ¬ 
βλήματα. Κι εδώ δεν μπορούμε πα¬ 
ρά να συμφωνήσουμε με την άπο¬ 
ψη των πέντε γλωσσών, αν και έ¬ 
χουμε μια επιφύλαξη για τα ιταλι¬ 
κά, που δεν τη θεωρούμε και τόσο 
διεθνή γλώσσα, ενώ τα ισπανικά, 
π.χ., σαφιός είναι, αφού μεγάλες πε¬ 
ριοχές του πλανήτη είναι ισπανό- 
φωνες, όπως η Λατινική Αμερική. 

Ας αφήσουμε λοιπόν τις άναρ¬ 
θρες κραυγές και το στείρο αντι- 
δυτικισμό και ας ανασκουμπωθού¬ 
με. Όσο η χώρα μας θα έχει να πα¬ 
ρουσιάζει επιτεύγματα σ’ όλους 
τους τομείς, τόσο και η γλώσσα μας 
θα γίνεται πιο σεβαστή στο εξω¬ 
τερικό. Σήμερα όμως συμβαίνει α¬ 
κριβώς το αντίθετο. Και σ’ αυτό 
δε μας φταίει η Ευρώπη. 

ΘΕΤΙΚΕΣ ΕΞΕΛΙΞΕΙΣ ΣΕ 
ΒΟΣΝΙΑ ΚΑΙ ΚΡΟΑΤΙΑ 


Η συμφωνία τετράμηνης κατάπαυ¬ 
σης του πυράς που υπογράφτηκε ανά¬ 
μεσα στους Σέρβους φασίστες και τη 
βοσνιακή κυβέρνηση έχει σα στόχο 
την παγίωση των σερβικών κατακτή- 
σεων και το διαμελισμό της Βοσνίας. 
Οι Βόσνιοι ήταν αναγκασμένοι να την 
υπογράψουν, για να μπορέσουν να ξε¬ 
κουράσουν το στρατό τους, να δυνα¬ 
μώσουν και να προμηθευτούν όπλα 
κύρια απ’ τους Κροάτες. Όπως είπε ο 
αντιπρόεδρος της Βοσνίας Εγιούπ 
Γκάνιτς, «ο λαός μας χρειάζεται φα¬ 
γητό. Λεν έχουμε τα όπλα να ανοί¬ 
ξουμε αυτούς τους δρόμους». 

Αυτή η εκεχειρία προβλέπει κύρια 
ένα πράγμα, την ανάπτυξη κυανο¬ 
κράνων στις πρώτες γραμμές ανάμε¬ 
σα στους Σέρβους εισβολείς και τους 
Βόσνιους. Αυτό σημαίνει στην πραγ¬ 
ματικότητα εδαφικό διαχωρισμό, δηλ. 
ντε φάκτο σύνορα και διαμελισμό της 
Βοσνίας με τις εδαφικές κατακτήσεις 
του σέρβικου φασισμού όπως έχουν 
τώρα: 70% οι Σέρβοι, 30% οι Βόσνιοι. 

Αν τελικά αυτά τα σύνορα παγιω- 
θούν όλα θα έχουν τελειώσει. Ακόμα 
και όταν οι Βόσνιοι επιτεθούν για να 
απελευθερώσουν τη χώρα τους, ο Ο- 
ΗΕ θα τους καταγγέλλει σαν εισβο¬ 
λείς και εχθρούς της ειρήνης. 


Γι’ αυτό οι Βόσνιοι αντιδρούν σ’ αυ¬ 
τό. Δίνουν μια μεγάλη πάλη και αρ- 
νούνται να πάρουν μέρος σε διαπραγ¬ 
ματεύσεις της Ομάδας Επαφής οι ο¬ 
ποίες θα θεωρήσουν το σχέδιο που πα¬ 
ρουσίασε η ομάδα αυτή το καλοκαίρι 
(49% Σέρβοι, 51% Βοσνιοκροατική συ¬ 
νομοσπονδία) σα σημείο εκκίνησης 
και όχι σα βάση για τις συνομιλίες. 

Στις 9 Γενάρη ο πρωθυπουργός της 
Βοσνίας Σίλατζιτς συναντήθηκε με 
τον εκπρόσωπο του αμερικάνικου υ¬ 
πουργείου Εξωτερικών Χόλμπρουκ, ο 
οποίος του είπε ότι αυτή είναι η θέση 
των ΗΠΑ. Το σχέδιο της ομάδας ε¬ 
παφής είναι σημείο εκκίνησης. Δηλ. 
όλα είναι ξανά διαπραγματεύσιμα και 
συζητήσιμα, όπως και το εδαφικό πο¬ 
σοστό για την κάθε πλευρά. 

Αυτό προκάλεσε την απάντηση του 
Σίλατζιτς: «Αυτή είναι η θέση σας, κύ¬ 
ριε Χόλμπρουκ. Αλλά για τη Βοσνία- 
Ερζεγοβίνη ήταν αφήστε το ή δεχτεί¬ 
τε το. Είναι λίγο, αν μου επιτρέπετε 
να πω, άδικο. Μας ζητήθηκε να το δε¬ 
χτούμε χωρίς όρους. Τώρα φαίνεται 
ότι η θέση σας έχει αλλάξει σ’ ό,τι 
αφορά τους αντιπρόσωπους του επι- 
θετιστή. Το δεχτήκαμε κάτω απ' τους 
όρους “δεχτείτε το ή αφήστε το”. Ε¬ 
μείς το δεχτήκαμε, αυτοί το απόρρι- 


ψαν». Ο Ιζετμπέκοβιτς προηγούμενα 
είχε τονίσει ότι δε θα υπάρξουν συνο¬ 
μιλίες αν η σέρβικη πλευρά δε δεχτεί 
το σχέδιο (Χέραλντ Τρίμπιουν, 10/1). 

Αυτή είναι η πάλη που δίνεται σή¬ 
μερα στη Βοσνία τόσο σε διπλωματι¬ 
κό επίπεδο όσο και μέσα στη Βοσνία. 
Αυτή η πάλη μοιραία θα φέρει σε α¬ 
ντιπαράθεση το βοσνιακό στρατό και 
την κυβέρνηση με τις δυνάμεις του 
ΟΗΕ, που θα δράσουν σαν εργαλείο 
διαμελισμού της Βοσνίας, κάνοντας ό¬ 
λες τις απαραίτητες βρομιές. Το δί¬ 
κιο το έχουν αναμφισβήτητα οι Βό¬ 
σνιοι. Οι δυνάμεις του ΟΗΕ θα γίνουν 
αυτόματα η προστάτιδα δύναμη του 
σέρβου εισβολέα. Θα είναι αυτές που 
θα ανταμείψουν ωμά τον σέρβικο φα¬ 
σισμό. Απ’ αυτή την ώρα θα μετατρα¬ 
πούν σε τμήμα του στρατού εισβολής 
της Σερβίας. 

Σαν τέτοιες θα πρέπει να καταγγελ¬ 
θούν. Οι Βόσνιοι έχουν διδαχτεί σε 
πολύ μικρό διάστημα πολλά πράγμα¬ 
τα. Οργανώνονται, φτιάχνουν τη ζωή 
τους, ετοιμάζουν το στρατό τους. Ο 
χρόνος που θα έχουν στη διάθεσή τους 
μέχρι την άνοιξη είναι πολύτιμος. 

Από την άλλη πλευρά, η Κροατία 
ενισχύει τη βοσνιακή αντίσταση με τη 
δήλωση του αιώνια ταλαντευόμενου 


εθνικιστή Τούτζμαν ότι μόλις λήξει η 
προθεσμία των κυανοκράνων του Ο¬ 
ΗΕ στην Κροατία (31 Μάρτη) αυτοί 
θα πρέπει να αποχωρήσουν, γιατί το 
μόνο που έκαναν ως τα τώρα ήταν να 
σταθεροποιήσουν τις σερβικές κατα¬ 
κτήσεις στη χώρα του (το ένα τρίτο 
της Κροατίας). Αυτό σημαίνει πολι¬ 


τική σύγκρουση κατ’ αρχήν με τη Σερ¬ 
βία και πολύ πιθανόν στρατιωτική σύ¬ 
γκρουση, αν η Κροατία τελικά το α¬ 
ποφασίσει. Όλα θα εξαρτηθούν από 
τη σταθερότητα και τη δύναμη που θα 
δείξουν οι Βόσνιοι. Τίποτα δεν έχει 
κλείσει ακόμα. 


Μόναχο Νο 2 

Όσο περνάει ο καιρός, όλο και περισσότερο δημοκρατικοί άνθρωποι, αλλά 
και προσωπικότητες παντού στην Ευρώπη, ενώνουν τις φωνές τους αντιστεκό- 
μενοι στην κοντόφθαλμη πολιτική των δυτικών κυβερνήσεων απέναντι στη 
σέρβικη επιθετικότητα και στο Ρώσο προστάτη της. 

Στην εφημερίδα Καθημερινή (6/1/95) διαβάζουμε τον εξής τίτλο: “Καλοπρο¬ 
αίρετος, αλλά... αφελής ο Μάικλ Φουτ. Ασπάστηκε τις αντισέρβικες θέσεις για 
τη Βοσνία”. 

Έτσι λοιπόν ονομάζει η κορωνίδα της ρώσικης δημοσιογραφίας στην Ελ¬ 
λάδα το Μάικλ Φουτ, πρώην ηγέτη του Εργατικού Κόμματος της Μ. Βρετανί¬ 
ας, που τον τελευταίο καιρό μαζί με τη σύζυγό του Τζιλ Κρέιγκι συγκέντρω¬ 
σαν 50.000 λίρες στερλίνες από δωρεές και με παραγωγό τον εγγονό της Κρέ- 
ιγκι γύρισαν ταινία διάρκειας μιας ώρας αφιερωμένη στη Βοσνία. 

Στόχος της ταινίας ήταν να αποκαλυφθεί στην παγκόσμια κοινή γνώμη η 
ενδοτική πολιτική της Δύσης απέναντι στους Σέρβους, οι οποίοι είναι υπεύ¬ 
θυνοι για το διαμελισμό της Γιουγκοσλαβίας και τον πόλεμο στη Βοσνία.Η 
ταινία αυτή που αγοράστηκε από δύο αμερικανικά τηλεοπτικά κανάλια έχει 
τον τίτλο “Δύο ώρες απ’ το Λονδίνο”, και θα μπορούσε ακόμα να τιτλοφορη¬ 
θεί όπως δήλωσε σε συνέντευξή του ο Φουτ, “Οι ένοχοι άνδρες Νο 2”, αποτε¬ 
λώντας τη συνέχεια του βιβλίου του, στο οποίο επικρίνεται ο Ν. Τσάμπερλεν 
για «τη δειλία και τη μυωπική του άποψη για τη ναζιστική Γερμανία». 

Επίσης ο Φουτ συνέδεσε τη στάση που κράτησε στη Βουλή το κόμμα του 
Μέϊτζορ, όταν απέκλεισε τη στρατιωτική ανάμειξη της Βρετανίας στη Βοσνία, 
με τη Συμφωνία του Μονάχου. Όσο για τον πρόεδρο των εργατικών Ρόμπιν 
Κουκ, είπε πως δεν ήταν αρκετά σκληρός όσο θα έπρεπε απέναντι στο Μέι- 
τζορ. 

Θα επιθυμούσαμε και εμείς εδώ να δούμε αυτή την ταινία του κυρίου Φουτ, 
αν και η ελληνική τηλεόραση, που πάσχει στο σύνολό της από φιλοσέρβικο 
σύνδρομο, δύσκολα θα ήταν ανοιχτή σε κάτι τέτοιο. 


ΣΥΜΠΑΡΑΣΤΑΣΗ ΣΤΗΝ ΗΡΩΙΚΗ ΤΣΕΤΣΕΝΙΑ 


συνέχεια από τη σελ. 1 

σφαξαν πάνω από 60.000 Τατζίκους. Λίγο αργότερα οι Ρώσοι 
επιτέθηκαν στρατιωτικά στην ανεξάρτητη Μολδαβία και, πατώ¬ 
ντας πάνω στη ρώσικη μειονότητα, τη διαμέλισαν κατακτώντας 
το ένα τμήμα της και επιβάλλοντας τη θέλησή τους στο άλλο. 
Στη συνέχεια εισέβαλαν στη Γεωργία, αξιοποιώντας το αποσχι- 
στικό κίνημα των Αμπχάζιων που οι ίδιοι δημιούργησαν, και 
επέβαλαν τις θελήσεις τους. Προηγούμενα είχαν εξουδετερώσει 
την ανεξαρτησία της Αρμενίας και του Αζερμπαϊτζάν ρίχνοντας 
την πρώτη ενάντια στο δεύτερο μέσω του Ναγκόρνο Καραμπάχ. 
Σ' όλο αυτό το διάστημα οι ρώσοι ιμπεριαλιστές δούλευαν δρα¬ 
στήρια και με την απειλή του διαμελισμού και τον οικονομικό 
πόλεμο ξαναπήραν την εξουσία, μέσω των πραχτόρων τους στην 
παλιά νομενκλατούρα, στη Λιθουανία, την Ουκρανία και τη 
Λευκορωσία, ενώ υποχρέωσαν όλες τις ασιατικές δημοκρατίες 
να μη διεκδικήσουν πλήρη πολιτική και οικονομική ανεξαρτησί¬ 
α από τη Μόσχα. 

Η ΜΕΤΑΜΦΙΕΣΗ ΜΙΑΣ ΥΠΕΡΑΥΝΑΜΗΣ 

Αυτή η πλούσια δραστηριότητα δε δείχνει καθόλου μια δύναμη 
που έχει παραιτηθεί από τις αυτοκρατορικές της βλέψεις, και 
έρχεται να διαψεύσει όσους ισχυρίστηκαν ότι η Ρωσία έπαψε να 
είναι υπερδύναμη. Αντίθετα, όλη η διαδικασία της διάλυσης της 
ΕΣΣΑ δεν ήταν τίποτα άλλο παρά η γέννηση μιας νέας ακόμα 
πιο επιθετικής Ρωσίας, που θα ηγεμόνευε ανοιχτά και θα σκλά¬ 
βωνε καταρχήν όλες τις χώρες της πρώην ΕΣΣΑ και μετά τις 
χώρες της ανατολικής Ευρώπης. Γιατί η ΕΣΣΑ ήταν στενός κορ¬ 
σές για τη Ρωσία, καθώς την υποχρέωνε σε μια σχετική ισοτιμία 
με τις υπόλοιπες δημοκρατίες που αποτελούσαν αυτό το πρώην 
σοσιαλιστικό ομοσπονδιακό συγκρότημα κρατών 

Πίσω, λοιπόν, από την περεστρόικα και τη “μεταρρύθμιση” των 
Γκορμπατσόφ και Γέλτσιν βρισκόταν το καλοδουλεμένο σχέδιο 
της ΚΟΒ να γεννηθεί μια νέα τσαρική Ρωσία, ακόμα πιο βάρβαρη 
από την παλιά, δίχως η Λύση ν’ αντιδράσει, αλλά αντίθετα να 
χειροκροτήσει. 

Αυτό το στόχο εξυπηρέτησε η μερική αποκήρυξη του έτσι κι 
αλλιώς κάλπικου κομμουνισμού από τη σάπια άρχουσα τάξη της 
Ρωσίας και η ορμητική προβολή της ορθοδοξίας. Αλλά στον κα- 
θησυχασμό των δυτικών ιμπεριαλιστών απευθυνόταν κυρίως και 
η προσποίηση μιας γενικευμένης οικονομικής μεταρρύθμισης, ό¬ 
που θα κυριαρχούσε δήθεν το στοιχείο του ιδιωτικού καπιταλι¬ 
σμού και της παραγωγής μη πολεμικών μέσων. 

Στην πραγματικότητα, στο διάστημα αυτό η Ρωσία συγκέντρωσε 
στα δικά της χέρια όλη τη διπλωματική εκπροσώπηση, όλη τη 
στρατιωτική ισχύ και όλη την κεντρική οικονομική ισχύ της πρώ¬ 
ην ΕΣΣΑ, ενώ η οικονομία της συνέχισε να είναι κύρια κρατική 
και συγκεντρωμένη στην παραγωγή όπλων, πετρελαίου και χά¬ 
λυβα. 

Η Ρωσία συνεχίζει να είναι χώρα του κρατικού μονοπωλιακού 
καπιταλισμού, χώρα ιμπεριαλιστική που έχει διαλέξει εδώ και 
δεκαετίες το δρόμο του πολέμου σα δρόμο για την παγκόσμια 
ηγεμονία. Όπως παλιότερα η χιτλερική Γερμανία και η αυτο- 
κρατορική Ιαπωνία, έτσι κι αυτή τώρα, επειδή είναι αδύνατο ν’ 
ανταγωνιστεί τους δυτικούς ιμπεριαλιστές στο επίπεδο της εξα¬ 
γωγής κεφαλαίων και εμπορευμάτων, διάλεξε το δρόμο του πο¬ 
λέμου. Αυτή είναι η αιτία της ρώσικης αντίφασης: από τη μια να 


εξαπολύονται δορυφόροι στο διάστημα και να συσσωρεύονται τα 
πυρηνικά και από την άλλη να ανεβαίνουν στον ουρανό τα λιβά¬ 
νια της νέας ρώσικης “ ορθοδοξίας” και ο λαός να πεινάει. 

Πόλεμος! Αυτό είναι το πρόγραμμα και η ουσία της νεοτσαρι- 
κής Ρωσίας. Πόλεμος με στρατηγικό στόχο την υπεραναπτυγμέ- 
νη οικονομικά, αλλά στρατιωτικά και πολιτικά αδύναμη Αυτ. 
Ευρώπη. 

Η ΣΤΡΑΤΗΓΙΚΗ ΤΟΥ “ΟΡΘΟΑΟΞΟΥ ΤΟΞΟΥ” 

Η ρώσικη επίθεση στην Τσετσενία, που βρίσκεται τώρα σε εξέ¬ 
λιξη, αποτελεί τμήμα του στρατηγικού σχεδίου της Ρωσίας για 
την περικύκλωση της Ευρώπης. Με μια ανεξάρτητη Τσετσενία η 
Ρωσία θα έχανε τη δυνατότητα της ηπειρωτικής πρόσβασης στις 
τυπικά ανεξάρτητες δημοκρατίες του Καυκάσου και θα της ήταν 
αδύνατο να πιέσει την Τουρκία από τα ανατολικά. 

Η Τουρκία κρατάει το κλειδί για τη διέλευση του ρώσικου στό¬ 
λου προς τη Μεσόγειο, τα Στενά του Βοσπόρου. Γι’ αυτό όποτε η 
Ρωσία είχε αυτοκρατορικές βλέψεις -και είχε πάντα, με εξαίρε¬ 
ση την εποχή των Λένιν και Στάλιν- προσπαθούσε να περικυ- 
κλώσει την Τουρκία. 

Αυτό το στρατηγικό στόχο εξυπηρετεί η αντιτούρκικη, αλλά 
και αντιευρωπαϊκή στρατηγική που υποθάλπει η Ρωσία στα Βαλ¬ 
κάνια με τη διαμόρφωση ενός πολεμικού τόξου, που η ίδια ονο¬ 
μάζει “ορθόδοξο” για να δελεάσει όλες τις χώρες των Βαλκανί¬ 
ων με ορθόδοξη θρησκευτική παράδοση. 

Στη Ρωσία χρωστάμε τη διάλυση της Γιουγκοσλαβίας και τον 
ατέλειωτο πόλεμο που έχει ξεσπάσει εκεί. Είναι η Ρωσία που 
έσπρωξε τη Σερβία να μεγαλώσει τα εδάφη της και ν’ αποχτήσει 
ηγεμονία μέσα στην πρώην Γιουγκοσλαβία. Είναι η Ρωσία που 
προστάτεψε τη Σερβία και εμπόδισε την Ευρώπη να υπερασπίσει 
την εδαφική ακεραιότητα της Κροατίας και της Βοσνίας απένα¬ 
ντι στη σέρβικη βαρβαρότητα, που εκδηλώθηκε κύρια με το ξερι¬ 
ζωμό πληθυσμών από τη γη τους και την εξολόθρευσή τους. Εί¬ 
ναι η Ρωσία, τέλος, που μετέτρεψε την ορθόδοξη θρησκεία σε 
εργαλείο μεσαιωνικής εξόντωσης και διχασμού των λαών. Τώρα 
στη θέση της ανεξάρτητης πριν το 1985 και τριτοκοσμικής Γιου¬ 
γκοσλαβίας υπάρχει μια Σερβία οικονομικά εξαθλιωμένη, ηθικά 
εξαχρειωμένη και μισητή απ’ όλο τον πλανήτη, που έχει γίνει 
υποχείριο των νέων τσάρων τού Κρεμλίνου. 

Η ΕΑΑΑΑΑ, ΜΙΑ ΘΛΙΒΕΡΗ ΕΞΑΙΡΕΣΗ 

Οι μόνοι στον κόσμο που υποστήριξαν αυτό το θλιβερό υποχεί¬ 
ριο της ρώσικης διπλωματίας, εκτός βέβαια από τους ίδιους τους 
Ρώσους, ήταν οι έλληνες πολιτικοί ηγέτες, οι στρατιωτικοί, η 
εκκλησία και το μεγαλύτερο τμήμα της γραφειοκρατίας. 

Η Ρωσία έχει δουλέψει χρόνια με τους ανθρώπους της στην 
Ελλάδα για να σύρει τους εθνικιστές και ένα τμήμα του λαού 
προς το μέρος της. Αφότου μάλιστα σήκωσε τη σημαία της “ορ¬ 
θοδοξίας”, βρήκε ακόμα μεγαλύτερη απήχηση μέσα στους κλασι¬ 
κούς αντιδραστικούς και φασιστικούς κύκλους, που κάποτε έ¬ 
τρεμαν μπροστά στον “κομμουνιστικό κίνδυνο”. 

Έτσι, ενώ αρχικά η Ρωσία σαν ΕΣΣΑ διέθετε μόνο ένα δικό 
της κόμμα, το ψευτοΚΚΕ, και μια μικρή ομάδα πρακτόρων μέσα 
στο ΠΑΣΟΚ (Παπανδρέου-Λαλιώτης), με την υποτιθέμενη διά¬ 
λυση της ΕΣΣΑ δημιούργησε δυο ακόμα κόμματα, το ΣΥΝ και 
την ΠΟΛΑ (εκ των οποίων το πρώτο παριστάνει το φιλοευρω- 
παϊκό και το δεύτερο το εθνικιστικό), ενώ, το σημαντικότερο. 


κέρδισε και την ηγεσία του κλασικού δυτικόφιλου κόμματος, που 
είναι η ΝΑ. Μετά από μια πάλη που κράτησε χρόνια έπεσε από 
την ηγεσία της ο φιλοδυτικός Μητσοτάκης και ήρθε στη θέση 
του ο παλιός ΕΚΟΦίτης και όψιμος οπαδός του “ορθόδοξου τό¬ 
ξου” και της συμμαχίας με τη Ρωσία Έβερτ. 

Στη σταθεροποίηση της ηγεσίας Έβερτ και στη σχετική περι¬ 
θωριοποίηση του Μητσοτάκη μέσα στη ΝΑ οφείλεται η σημαία 
της “εθνικής συμφιλίωσης” που σηκώνει τώρα ο Παπανδρέου, 
καθώς και η αναζήτηση ενός προέδρου οικουμενικής αποδοχής. 

ΟΙΚΟΝΟΜΙΚΟ ΣΑΜΠΟΤΑΖ ΚΑΙ ΟΙΚΟΝΟΜΙΚΗ 
ΕΞΑΡΤΗΣΗ 

Σ’ αυτόν τον “οικουμενικό”, πλέον, φιλορωσισμό οφείλεται η 
τόσο εύκολη παράδοση της χώρας στην ενεργειακή εξάρτηση από 
τη Ρωσία μέσω του αγωγού φυσικού αερίου, εκεί οφείλεται και η 
έλλειψη κάθε διαμαρτυρίας για τις ρεμούλες και τις σκανδαλώ¬ 
δεις αναθέσεις των δημόσιων έργων και προμηθειών στους φιλι¬ 
κούς προς τη Ρωσία νέους μεγαλοαστούς Κόκκαλη, Αλαφούζο, 
Μπόμπολα και Κοπελούζο. Αυτή η αργή και καταχθόνια πορεία 
της χώρας προς τη ρώσικη τροχιά είναι υπεύθυνη για το σαμπο- 
τάζ της ελληνικής οικονομίας σε όσο βαθμό αυτή δένεται με την 
ευρωπαϊκή πορεία της χώρας. Έτσι, δύσκολα θα μπορεί κανείς, 
για παράδειγμα, να υποπτευθεί ότι η κατασκευή του νέου αερο¬ 
δρομίου αναβάλλεται διαρκώς επειδή αυτό το ανέλαβαν Γερμα¬ 
νοί. ενώ το ναυπηγείο του Νεώριου επιτράπηκε τελικά να επι¬ 
βιώσει επειδή το ανέλαβε ένας άνθρωπος του Σαμαρά και έχει σα 
βασικό του έργο να επισκευάζει το ρώσικο πολεμικό στόλο της 
Μεσογείου. 

Εκεί οφείλεται και η εκστρατεία ενάντια στην ιδιωτικοποίηση, 
αφού την κρατική καπιταλιστική ιδιοκτησία οι ρωσόφιλοι μπο¬ 
ρούν να την ελέγξουν μέσω της πολιτικής εξουσίας, όμως δεν 
μπορούν εύκολα να ελέγξουν την ιδιωτική ιδιοκτησία. 

Να λοιπόν πόσο εύκολα μπορεί να εξηγηθεί η διακομματική 
συμφωνία να μην ειπωθεί ούτε μια κακή λέξη ενάντια στη Ρωσία 
για την εισβολή της στην Τσετσενία. Όταν ακούγεται κάτι, αυτό 
είναι ενάντια στο Γέλτσιν, που τον αναφέρουν όμως σα δυτικό¬ 
φιλο. Όμως την εισβολή στην Τσετσενία την υπερασπίζουν όλα 
τα ρώσικα κόμματα, γιατί κανένα δεν έβαλε πρακτική πρόταση 
στη Αούμα για να σταματήσει η σφαγή και κανένα δε δέχεται 
την ανεξαρτησία της Τσετσενίας, ενώ όλοι τους βολεύονται από 
την ελεεινή στάση των δυτικών ιμπεριαλιστών απέ-ναντι στην 
Τσετσενία. 

Στην πραγματικότητα, ο επίσημος πολιτικός κόσμος ντροπιά¬ 
ζει για μια ακόμη φορά το λαό μας καθώς τον εμφανίζει σα σύμ¬ 
μαχο τεράτων. Στο τέρμα αυτής της πολιτικής είναι η συμμετοχή 
της χώρας μας, σε ένα όχι πολύ μακρινό μέλλον, σ’ εναν πόλεμο 
ενάντια στην Τουρκία και στο πλευρό της Ρωσίας. Όλα όσα γί¬ 
νονται τώρα προετοιμάζουν τις συνειδήσεις για εκείνη τη στιγμή 
με τη μεθοδική και διαρκή καλλιέργεια της τουρκοφοβίας, που 
στηρίζεται στην -πέρα από κάθε λογική- εξόγκωση των ελληνο¬ 
τουρκικών διαφορών και αντιθέσεων. Πόλεμος, οικονομική κα¬ 
ταστροφή και εθνική υποδούλωση της χώρας στη Ρωσία. Αυτός 
είναι ο δρόμος που έχουν στρώσει για το λαό μας. 

Γι’ αυτό η υποστήριξη του ελληνικού λαού στον ηρωικό και 
δίκαιο αγώνα των Τσετσένων για ανεξαρτησία δεν είναι μόνο 
χρέος τιμής, αλλά είναι και βήμα για την απελευθέρωση της χώ¬ 
ρας από τον ύπουλο και ατιμωτικό ρώσικο εναγκαλισμό. 






Σελίδα 8 


ΝΕΑ ΑΝΑΤΟΛΗ 


ΠΑΡΑΣΚΕΥΗ 20 ΓΕΝΑΡΗ 1994 


ΤΟ ΓΚΡΟΖΝΙ ΣΤΕΚΕΤΑΙ ΟΡΘΙΟ ! 

Και ξεσκεπάζει ρώσους Χίτλερ και δυτική κτηνωδία 


Το Γκρόζνι στέκεται όρθιο! Πα¬ 
ρά τις αλλεπάλληλες επιθέσεις 
και τον ανελέητο βομβαρδισμό 
της πόλης, τα ρωσικά στρατεύ¬ 
ματα κατοχής δεν μπόρεσαν μέ¬ 
χρι αυτή τη στιγμή (18 Γενάρη) να 
κάμψουν την ηρωική αντίσταση 
των Τσετσένων. 

Ολόκληρη η ανθρωπότητα πα¬ 
ρακολουθεί με θαυμασμό και κα¬ 
τάπληξη τον ανυποχώρητο αγώ¬ 
να των Τσετσένων για λευτεριά 
και εθνική ανεξαρτησία απ’ το 
ρώσικο φασισμό. 

Το Γκρόζνι ήταν μια ανοιχτή, 
βιομηχανική, όμορφη λοφώδης πό¬ 
λη με 400.000 κατοίκους. Σήμερα 
έχει μετατραπεί σε ερείπια χωρίς 
ηλεκτρικό, νερό και γκάζι, με αρ¬ 
κετούς απ’ τους κατοίκους της - 
ανάμεσά τους και Ρώσους που 
ζούσαν στην Τσετσενία- νεκρούς 
από το ρώσικο στρατό. Όλη η ζωή 
συγκεντρώνεται γύρω απ’ το προ¬ 
εδρικό μέγαρο, που είναι το πο¬ 
λιτικό σύμβουλο της ανεξαρτησί¬ 
ας των Τσετσένων, και γύρω από 
σημαντικές θέσεις, όπως ο σιδη¬ 
ροδρομικός σταθμός. Οι Ρώσοι, 
παρά την ολομέτωπη επίθεση, δεν 
τα έχουν ελέγξει ακόμα. Η σφο- 
δρότητα της επίθεσης είναι τέτοια 
που στις 10 Γενάρη το ρώσικο πυ¬ 
ροβολικό έριχνε βολές στην πε¬ 
ριοχή γύρω από το προεδρικό μέ¬ 
γαρο κάθε 30 δευτερόλεπτα. Σή¬ 
μερα η πίεση έχει ενταθεί. Η στρα¬ 
τιωτική τακτική τους για την κα¬ 
τάληψη της πόλης άλλαξε. 

Μέχρι τώρα οι Ρώσοι εισβολείς 
έστελναν τα τεθωρακισμένα να 
πάρουν το κέντρο του Γκρόζνι. 
Πάνω στα ψηλά κτίρια, μέσα από 
τα διαμερίσματα, κινούμενοι 
στους δρόμους, στα στενά και τα 
υπόγεια της πόλης τους σε μικρές 
ομάδες οι τσετσένικες δυνάμεις, 
οπλισμένες με χειροβομβίδες και 
αντιαρματικά όπλα, έλιωναν στη 
φωτιά τους τα τανκς. Τώρα οι Ρώ¬ 
σοι στέλνουν πρώτα το πεζικό (ε¬ 
πίλεκτες δυνάμεις απ’ τον Ατλα¬ 
ντικό, τον Ειρηνικό και το Βλα- 
διβοστόκ, που φτάνουν συνέχεια), 
μετά τους ελεύθερους σκοπευτές 
για να πάρουν θέσεις και μετά τα 
τανκς, ενώ ο βομβαρδισμός από 
αέρα και έδαφος συνεχίζεται. 
Ταυτόχρονα οι Ρώσοι έχουν προ¬ 
σπαθήσει να αποκόψουν, χωρίς ε¬ 
πιτυχία, τη λεωφόρο που συνδέει 
το Γκρόζνι με το Νταγκεστάν, στ’ 
ανατολικά. Γιατί είναι η οδός μέ¬ 
σω της οποίας μπορούν να φτά¬ 
σουν ενισχύσεις και βοήθεια 
στους Τσετσένους. Μέχρι στιγμής, 
ο κύριος δρόμος ανεφοδιασμού και 
ενισχύσεων περνάει μέσα από τα 
ορεινά χωριά στα νότια. Γι’ αυτό 
εκεί συγκεντρώνονται οι ρώσικες 
βόμβες με ένταση και επιχειρούν 
ταυτόχρονα να εξαφανίσουν τη 
βάση ενός τσετσένικου αντάρτι¬ 
κου. 

Οι ρώσοι χιτλερικοί ακολουθούν 
την τακτική της ισοπέδωσης. Πώς 
μπορεί όμως να εξαφανίσεις έναν 
ολόκληρο λαό, που παλεύει με τα 
όπλα στα χέρια, χωρίς μια γενο¬ 
κτονία; Απόδειξη για τον παλλα¬ 
ϊκό χαρακτήρα αυτής της αντί¬ 
στασης είναι η μαρτυρία του ρώ- 
σου συνταγματάρχη Κλάπτσοφ, υ¬ 
ποδιοικητή της 131ης μηχανοκί¬ 


νητης μονάδας πεζικού:«... δεν πε¬ 
ριμέναμε να είναι οπλισμένη ο¬ 
λόκληρη η πόλη και να πετάει 
χειροβομβίδα σε κάθε τρίτο πα¬ 
ράθυρο». Είναι χαρακτηριστικό ό¬ 
τι από τα 200 τεθωρακισμένα που 
πήραν μέρος στην επίθεση στο 
Γκρόζνι στις 31 Δεκέμβρη το 70% 
περίπου καταστράφηκε, όπως εί¬ 
πε. 

Μια άλλη απόδειξη που δείχνει 
τον πολιτισμό του τσετσένικου 
λαού και το δίκαιο αγώνα του εί¬ 
ναι η συμπεριφορά του απέναντι 
στους αιχμαλώτους. Ο ρώσος συ¬ 
νταγματάρχης κάποια στιγμή πιά¬ 
στηκε αιχμάλωτος και κρατήθη¬ 
κε στα υπόγεια του προεδρικού 
μεγάρου μαζί με άλλους 75 ρώ¬ 
σους στρατιώτες για δύο εβδομά¬ 
δες. Συνολικά στα υπόγεια αυτά, 
όπως είπε, βρίσκονταν τουλάχι¬ 
στον 150 Ρώσοι στρατιώτες. Ο ί¬ 
διος περίμενε να εκτελεστεΐ. Ό¬ 
μως, αντίθετα απ' αυτό, οι Τσε- 
τσένοι μοιράζονταν το λίγο φα¬ 
γητό που είχαν μαζί με τους αιχ¬ 
μαλώτους και δεν εκτέλεσαν κα¬ 
νόναν, αν και υπήρχαν περίοδοι 
που ο ίδιος δεν έφαγε τίποτα για 
δύο μέρες ( Χέραλντ Τρίμπιουν. 17/ 
1 ). 

Αυτός είναι ο κύριος λόγος που 
ο ισχυρότερος στρατός του κόσμου 
ντροπιάστηκε, γιατί είχε απένα¬ 
ντι του έναν ολόκληρο λαό απο¬ 
φασισμένο να πεθάνει μέχρι ενός 
για την ανεξαρτησία της χώρας 
του, για το διώξιμο των εισβολέ¬ 
ων. 

Η “αποσύνθεση” του ρώσικου 
στρατού και η φιλολογία που α¬ 
ναπτύσσεται γύρω από αυτή εί¬ 
ναι η υποτίμηση από τους ρώσους 
σοσιαλιμπεριαλιστές της τσετσέ- 
νικης αντίστασης, της δύναμης 
και της θέλησης ενός λαού, ενός 
έθνους. 

Ως δευτερεύουσα αιτία, και μό¬ 
νο, αυτής της “αποσύνθεσης” μπο¬ 
ρεί να παρουσιαστεί το ότι ακόμα 
η Ρωσία δεν έχει συγκροτηθεί ο- 
λότελα σα χιτλερικό κράτος, δεν 
έχουν δηλ. συγκεντρωθεί οι προ¬ 
ϋποθέσεις, εσωτερικά και παγκό¬ 
σμια, για να εξαπολύσει έναν πό¬ 
λεμο για την παγκόσμια ηγεμο¬ 
νία του ρώσικου σοσιαλιμπερια- 
λισμού. Είναι ακριβώς η πάλη που 
διεξάγεται ανάμεσα στα πολιτι¬ 
κά ρεύματα της Ρωσίας και εκ¬ 
φράζονται με κομματικούς οργα¬ 
νισμούς για την κυριαρχία του ι¬ 
σχυρότερου ρεύματος που θα ανα- 
δείξει και το νέο ρώσο Χίτλερ. 
Αυτή η πάλη δεν μπορεί να μη με- 
ταφέρεται και στο στρατό και να 
έχει τους εκφραστές της τόσο σε 
ανώτατο, σε μεσαίο όσο και σε κα¬ 
τώτερο επίπεδο. 

Αυτή όμως η συγκεκριμένη πά¬ 
λη δεν εμποδίζει σε αποφασιστι¬ 
κό βαθμό την προώθηση των σχε¬ 
δίων της Ρωσίας τόσο στο εξωτε¬ 
ρικό, όπως η υποκίνηση και η υ¬ 
ποστήριξη της φασιστικής Σερβί¬ 
ας, όσο και στο εσωτερικό στην 
υποταγή και την εξάρτηση των 
Δημοκρατιών της περιφέρειας της 
πρώην ΕΣΣΔ στη Μεγάλη Ρωσί¬ 
α. Γιατί σ’ αυτά τα ζητήματα αρ¬ 
χής όλα τα ρώσικα φασιστικά και 
ψευτοκομμουνιστικά ρεύματα 
συμφωνούν. 


Είναι χαρακτηριστικό ότι στην 
περίπτωση της Τσετσενίας κανείς 
μα κανείς από τους σοσιαλφασί- 
στες δεν υποστηρίζει πραγματικά, 
δε μιλάει για το δικαίωμα της α¬ 
νεξαρτησίας απ' τη Ρωσία. Το μό¬ 
νο που κάνουν αυτοί είναι να φω¬ 
νάζουν διαρκώς ενάντια στο Γέλ- 
τσιν, γιατί σφάζει ένα τμήμα του 
ρώσικου λαού και ότι το σφάζει 
ως φιλοδυτικός. Η ένταση μάλι¬ 
στα της φωνής τους εξαρτάται σε 
κάθε συγκεκριμένη στιγμή κύρια 
από την αποφασιστικότητα της 
τσετσενικής αντίστασης. 

Ο Ζιρινόφσκι, το φασιστικό κόμ¬ 
μα της Ρωσίας, είναι ο μόνος που 
υποστηρίζει ανοιχτά το Γέλτσιν. 
Αλλά κι αυτός ακόμα δήλωσε ό¬ 
τι αν χειριζόταν αυτός την υπό¬ 
θεση, δηλ. οι ρώσοι “πατριώτες”, 
όπως αυτοαποκαλείται, η Τσετσε- 
νΐα θα ήταν τώρα ένας κρατήρας. 
Εννοεί δηλ. ότι η Δύση δεν αφή¬ 
νει το Γέλτσιν να σφάξει πολύ. Γι’ 
αυτό, αν ήταν οι ρώσοι “πατριώ¬ 
τες”, θα έκαναν συνεπέστατα το 
καθήκον τους απέναντι στην πα¬ 
τρίδα. 

Από την άλλη, ο στρατηγός Λε- 
μπέντ, που κατηγορεί το Γέλτσιν 
για “εγκληματικό χειρισμό της υ¬ 
πόθεσης”, δεν είναι τόσο απότο¬ 
μος, γιατί θέλει να κάνει τη σύν¬ 
δεση μέσα στο στρατό με τους 
“κομμουνιστές” σοσιαλφασίστες 
στρατηγούς και να παρατάξει έ¬ 
να στρατό που θα υπερασπίζει την 
ενότητα της Ρωσίας απέναντι στη 
“σατανική” Δύση συνολικά. Ο 
Λεμπέντ είναι μέλος του κόμμα¬ 
τος του Ζιρινόφσκι. 

Οι ψευτοκομμουνιστές της Ρω¬ 
σίας, τώρα, ακολουθούν δύο δια¬ 
φορετικές τακτικές. Η μια τάση 
εκφράζεται με το ΚΚΡΟ (“Κομ¬ 
μουνιστικό Κόμμα Ρωσικής Ομο¬ 
σπονδίας”), που έχει πρόεδρο το 
Ζιουγκάνοφ. Αυτός δήλωσε: « Ό¬ 
ταν μπαίνει ζήτημα επιλογής α¬ 
νάμεσα στη δημοκρατία και την 
εδαφική ακεραιότητα, η χώρα και 
το κράτος είναι υποχρεωμένοι να 
διαλέγουν πάντοτε την εδαφική 
ακεραιότητα». Και παρακάτω: «Ο¬ 
ποιαδήποτε έκκληση κατά της α¬ 
κεραιότητας της Ρωσίας προφο¬ 
ρικά ή γραπτά είναι εγκληματική 
και θα πρέπει να διώκεται από το 
νόμο » (Ριζοσπάστης. 15 και 13 Γε¬ 
νάρη). 

Αυτό το ρεύμα είναι πιο απο¬ 
φασιστικό, γιατί είναι εκείνο που 
κάνει την ενότητα με τον παλιό 
φασισμό και την εκκλησία. Είναι 
δηλ. το ρώσικο “κομμουνιστικό” 
κόμμα, το πατριωτικό κόμμα. Δεν 
είναι τυχαίο που το μέλος του και 
βουλευτής της Δούμας Β. Καβά- 
λιοφ ανταμείφτηκε από το Γέλ- 
τσιν με το αξίωμα του υπουργού 
Δικαιοσύνης παρά την αντίθετη 
γνώμη του ΚΚΡΟ (ο Β. Καβάλιοφ 
πήγε στην Τσετσενία σαν πρόε¬ 
δρος μιας επιτροπής ανθρώπινων 
δικαιωμάτων και δεν είδε τίπο¬ 
τα). 

Το άλλο, το βαθύτερο ψευτοκομ- 
μουνιστικό ρεύμα εκφράζεται με 
το ΚΕΚΡ (Κόμμα Εργαζόμενης 
Ρωσίας) και πρόεδρο το Β. Ανπί- 
λοφ, που δήλωσε ότι: «Από τη 
στιγμή που άρχισαν να πέφτουν 
βόμβες στο Γκρόζνι έπαψαν και 


οι δύο πλευρές να έχουν την ίδια 
ευθύνη. Υπάρχει επιτιθέμενος και 
αμυνόμενος. Πρέπει να ταχθούμε 
αποφασιστικά υπέρ της ήττας του 
καθεστώτος Γέλτσιν σ’ αυτό τον 
πόλεμο. Πρέπει να απαιτήσουμε 
για το αίμα που χύνεται η συμμο¬ 
ρία του Γέλτσιν να δικαστεί» ( Ρι¬ 
ζοσπάστης , 13/1). 

Όπως μας πληροφορεί ο Ριζο¬ 
σπάστης (15/1) ο Β. Ανπίλοφ σε συ¬ 
νέντευξη τύπου δήλωσε ότι το 
ΚΕΚΡ “αναγνωρίζει το δικαίωμα 
στον τσετσένικο λαό (εξαιτίας 
των εξελίξεων που γίνανε στο έ¬ 
δαφος της ΕΣΣΑ και της Ρωσί¬ 
ας). αν θεωρεί πως αυτό απειλεί 
τα συμφέροντά του. για αυτοδιά¬ 
θεση”. 

Αυτό είναι και το πιο βρόμικο 
ρεύμα. Είναι όχι το πατριωτικό, 
αλλά το “συνεπές” λενινιστικό 
διεθνιστικό κόμμα. Το αληθινό 
δηλ. κομμουνιστικό. Αλλά η Τσε¬ 
τσενία δε ζητάει αφηρημένα αυ¬ 
τοδιάθεση, ζητάει ανεξαρτησία 
απ’ τη Ρωσία, και οι όροι επιτι¬ 
θέμενος και αμυνόμενος είναι 
κούφια λόγια. Γιατί υπάρχει μια 
εισβολή μιας χώρας, της Ρωσίας, 
σε μια άλλη. Η συμμορία του Γέλ- 
τσιν πρέπει να δικαστεί γιατί, 
κατ’ αυτούς, έχυσε αίμα ενός τμή¬ 
ματος του ρώσικου λαού σα Δύ¬ 
ση. Αυτό εννοεί ο ευγενικός μας 
σοσιαλφασίστας Ανπίλοφ με τους 
Τσετσένους. Και τα λέει αυτά για¬ 
τί είναι αυτός που θα φτιάξει τις 
γέφυρες με τους Τσετσένους, ό¬ 
σους μείνουν, αν και όταν ηττη- 
θούν, σε μια ενωμένη Ρωσία, που 
θα πάρει την εκδίκηση της απ’ τη 
Δύση την οποία θέλει να διαλύ¬ 
σει. 

Η Δύση, απ’ την άλλη, έδειξε 
το ελεεινό της πρόσωπο. Τόσο οι 
Ευρωπαίοι όσο και οι Αμερικά- 
νοι ιμπεριαλιστές δεν έχουν κι¬ 
νηθεί ούτε ένα πόντο, ούτε μια ί- 
ντσα απ' αυτό που έχουν αποκα- 
λέσει “εσωτερική υπόθεση της 
Ρωσίας”. Φοβούνται τόσο πολύ 
μην και ο δήθεν φιλοδυτικός Γέλ- 
τσιν χάσει την εξουσία και ξανα- 
γυρίσουν στον ψυχρό πόλεμο, που 
έπνιξαν τις ανθρωπιστικές κραυ¬ 
γές τους στα κατάβαθα της ψυ¬ 
χής τους.Μόλις οι Δυτικοί, και ι¬ 
διαίτερα το αμερικανικό υπουρ¬ 
γείο Εξωτερικών που δήλωσε ότι 
θα καταγγείλει στον ΟΑΣΕ (πρώ¬ 
ην ΔΑΣΕ) τη Ρωσία για αθέτηση 
των συμφωνιών, θέλησαν να υψώ¬ 
σουν λίγο το ανάστημά τους, ο 
Γέλτσιν έβαλε κάποιον Πολεβά- 
νοφ να τους απειλήσει ότι όλες 
οι επιχειρήσεις που έχουν οι Δυ¬ 
τικοί στη Ρωσία θα πρέπει πρώτα 
να έρχονται σε συνεννόηση με τον 
ίδιο προτού κάνουν οποιαδήποτε 
κίνηση. 

Αμέσως μετά, στις 12 Γενάρη, ο 
εκπρόσωπος του ρώσικου υπουρ¬ 
γείου Εξωτερικών Γκριγκόρι Κα- 
ράσιν απείλησε τους Δυτικούς να 
μην κάνουν κριτική στη ρώσικη 
εισβολή στην Τσετσενία, γιατί 
μπορεί να καταστρέψουν τις θετι¬ 
κές σχέσεις που κτίστηκαν τελευ¬ 
ταία ανάμεσα στη Ρωσία και τη 
Δύση. 

Μάλιστα δήλωσαν ότι η Επιτρο¬ 
πή παρατηρητών για τα ανθρώπι¬ 
να δικαιώματα από τον ΟΑΣΕ 


(Οργάνωση για την Ασφάλεια και 
τη Συνεργασία στην Ευρώπη), δεν 
είναι ευπρόσδεκτη μέχρι μια “τε¬ 
λική φάση” της ρώσικης επιχείρη¬ 
σης στην Τσετσενία. 

Η Ρωσία είναι μέλος του ΟΑ¬ 
ΣΕ (πρώην ΔΑΣΕ). Σ’ αυτό τον 
οργανισμό κυριαρχεί πολιτικά η 
Ρωσία. Μέσα εκεί έχει περάσει 
μια διάταξη για να μπορεί η ίδια 
να επεμβαίνει στα εσωτερικά των 
κρατών και να τα διαμελίζει ή να 
τα προσαρτά, που λέει ότι δεν 
μπορείς να φερθείς σε μια εθνική 
μειονότητα με τη βία. Σύμφωνα μ’ 
αυτή την αρχή, παρ’ όλο που οι 
Δυτικοί θεωρούν την Τσετσενία 
τμήμα της Ρωσίας, η Ρωσία θα έ¬ 
πρεπε να έχει καταγγελθεί και να 
έχει αποβληθεί από τον ΟΑΣΕ. 

Να όμως που η δήθεν παντοδύ¬ 
ναμη “νέα τάξη πραγμάτων” δεν 
μπορεί να επιβληθεί μιας “διαλυ¬ 
μένης” και “κυριαρχούμενης απ’ 
τις ΗΠΑ” Ρωσίας. 

Είναι η στιγμή που η Ευρώπη 
και οι ΗΠΑ δείχνουν το ιμπερια¬ 
λιστικό τους πρόσωπο απέναντι 
σε μια μικρή αλλά ηρωική χώρα 
του τρίτου κόσμου, όπως είναι η 
Τσετσενία. 

Η πολιτική τους ηλιθιότητα εί¬ 
ναι μηδαμινή μπροστά στο κτη¬ 
νώδες ιμπεριαλιστικό τους αντα¬ 
νακλαστικό. 

ΤΟ ΚΟΣΜΙΚΟ 
ΕΝΑΝΤΙΑ 
ΣΤΟ 

ΦΑΣΙΣΤΙΚΟ 

ΙΣΛΑΜ 

Στο προηγούμενο φύλλο της Νέ¬ 
ας Ανατολής κάναμε τη διάκρι¬ 
ση ανάμεσα στις δύο μορφές του 
Ισλάμ και καταδικάζαμε το σιίτι- 
κο ως επικίνδυνο εχθρό της αν¬ 
θρωπότητας και σύμμαχο της νε- 
οχιτλερικής Ρωσίας. 

Στις αρχές Γενάρη οι υπουργοί 
Εσωτερικών 18 αραβικών χωρών 
από το Μαρόκο ως τον Περσικό 
συναντήθηκαν στην Τύνιδα και 
συμφώνησαν να συνεργαστούν 
κατά των φανατικών ισλαμιστών. 
Ο αιγύπτιος υπουργός Χασάν-αλ- 
Άλφι είπε: « Έχουμε μια συμμα- 
χία όλων των χωρών κατά των 
τρομοκρατικών ομάδων. Οι χώρες 
μας συμφώνησαν να καταπολεμή¬ 
σουν τους αρχηγούς των τρομο¬ 
κρατών όπου κι αν αυτοί βρίσκο¬ 
νται. καθώς και τη χρηματοδότη¬ 
σή τους». 

Εγκρίθηκε κείμενο εργασίας, με¬ 
τά από πρόταση της Αιγύπτου, 
που θα αποτελέσει τη βάση για 
την κατάρτιση “Κώδικα συμπερι¬ 
φοράς για τη μάχη κατά της τρο¬ 
μοκρατίας”. Ο Κώδικας αυτός θα 
δεσμεύει τις αραβικές χώρες, κα¬ 
θώς μάλιστα αναμένεται επέκτα¬ 
ση της βίας των φανατικών ισλα- 
μιστών και σ' αυτές. 

Η ενότητα των αραβικών χω¬ 
ρών στη βάση της αντίθεσης στο 
φανατικό ισλαμισμό είναι κάτι 
πολύ θετικό για την ανθρωπότη¬ 
τα. 





